Žofre: Klaster četiri povećaće fokus EU na ekološka pitanja u Srbiji | EurActiv Serbia\nŽofre: Klaster četiri povećaće fokus EU na ekološka pitanja u Srbiji\nRead time : 5 m, 11 s\nŠef Delegacije Evropske unije (EU) u Srbiji Emanuele Žofre izjavio je 16. decembra u Beogradu da će otvaranje klastera četiri u pregovorima o pristupanju EU povećati fokus Unije na ekološka pitanja u Srbiji.\nŽofre je rekao da otvaranje klastera četiri - Zelena agenda i održiva povezanost, koji obuhvata četiri poglavlja - 14 Transportna politika, 15 Energetika, 21 Trans-evropske mreže i 27 Životna sredina i klimatske promene, znači da će sada početi pregovori o tim važnim temama povezanim sa zaštitom životne sredine i energijom.\n"Pričaćemo o dekarbonizaciji, promovisanju cirkularne ekonomije. Povećaćemo standarde za zaštitu životne sredine, voda, zemlje, vazduha, što je veoma važno građanima Srbije i zbog toga je ovo za njih dobra vest. Ima puno posla da se odradi i zato će EU podržavati Srbiju, pre svega finansijski. Povećaćemo fokus na pitanja životne sredine i energije narednih godina", rekao je Žofre novinarima uoči panela na temu predsedavanja EU "Od Slovenije do Francuske".\nOn je dodao da je klaster otvoren jer je primećen napredak u oblasti pravosuđa, vladavine prava, borbe protiv korupcije, što su države članice prepoznale i nagradile.\n"Otvaranje klastera je prilika da se pojača angažovanje na stručnom i političkom nivou da bi se pravne tekovine i standardi EU ugradili u nacionalno zakonodavstvo na putu ka dostizanju klimatske neutralnosti do 2050. godine", kazao je ambasador EU na konferenciji.\nŽofre je naglasio da je, pored otvaranje klastera, drugi važan događaj ove sedmice bio Savet EU o proširenju na kojem su doneti zaključci koji "pokazuju kontinuiranu posvećenost Unije pitanjima proširenja za svaku zemlju kandidata".\n"EU je ove nedelje poslala snažnu poruku vladi i građanima Srbije. Poruka je da ako vidimo napredak u reformama, ne samo da ćemo ostati posvećeni integrisanju Srbije u EU nego smo spremni da napredujemo u tom procesu", kazao je ambasador EU.\nŽofre je istakao da reforme sada moraju da se intenziviraju, a da reforme započete pre otvaranja klastera moraju da se sprovedu do kraja da bi Srbija imala nezavisno pravosuđe.\nŠef Delegacije EU je rekao da Brisel želi da Srbija u punoj meri bude usklađena sa zajedničkom spoljnom i bezbednosnom politikom EU i da bi se napredovalo ka tom cilju perspektiva proširenja mora da bude konkretna i jaka.\nAmbasador Francuske u Srbiji Pjer Košar izjavio je da će Zapadni Balkan biti jedan od dva geografska prioriteta francuskog predsedavanja Savetu Evropske unije, koje počinje 1. januara.\n"Za francusko predsedavanje Balkan je jedan od dva prioriteta našeg delovanja u narednih šest meseci. Predsednik (Francuske Emanuel) Makron je jasno rekao da je Balkan više od evropskog susedstva", rekao je on novinarima.\nKošar je na konferenciji rekao da će prioritet francuskog predsedavanja biti i da EU bude aktivna u svetu kao akter mira i širenja vrednosti, kao i jačanje strateške autonomije.\n"Tokom našeg predsedavanja nastavićemo aktivnosti na razvoju evropskog strateškog kompasa u oblasti bezbednosti i odbrane. Važno je da evropske zemlje zajedno definišu prioritete, gde su pretnje i kako na njih odgovoriti", kazao je Košar i dodao da je u tom okviru Zapadni Balkan ključni akter jer je u srcu Evrope.\n"Zagovaraćemo snažnije ulaganje EU u ovaj region radi promovisanja ekonomskih integracija, stabilnosti i vladavine prava koja treba da bude u samom središtu svih reformi u celom regionu", rekao je francuski ambasador.\nNa kraju francuskog predsedavanja, dodao je, biće organizovana velika konferencija o Zapadnom Balkanu koja će se fokusirati na region i pružiti mu podršku za dalje evropske integracije.\nAmbasador Slovenije u Srbiji Damjan Bergant izjavio je da nije više pitanje da li Srbija ulazi u EU nego kada, i ocenio da je slovenačko predsedavanje ostvarilo prioritete koje je želelo.\n"Mislim da smo što se tiče naših prioriteta ostvarili ono što smo želeli. Imali smo veliki zadatak i poteškoće zbog epidemije (korona virusa)", rekao je on novinarima uoči panela.\nZapadni Balkan je bio jedan od prioriteta slovenačkog predsedavanja i Slovenija je, kako je naveo, zadovoljna jer je organozovala Samit lidera EU i Zapadnog Balkana na Brdu kod Kranja kada je usvojena deklaracija koja po Bergantovoj oceni daje perspekrivu za zemlje regiona što se tiče proširenja.\n"Na kraju našeg predsedavanja bili smo uspešni što se tiče postizanja dogovora za otvaranje jednog klastera za Srbiju na Međuvladinoj konferenciji što je lep uspeh ne samo slovenačkog predsedavanja nego i čitave Evropske unije. Na redu je Srbija da nastavi da radi na putu prema EU, uvek kažem nije više pitanje da li Srbija dolazi u EU nego kada", dodao je.\nOtvaranje klastera četiri znači da Srbija može da ostvaruje dalji napredak na putu ka EU, rekao je Bergant i dodao je je potrebno još puno rada ali da veruje da je Srbija za to spremna.\nBergant je ocenio da Slovenija tokom predsedavanja EU nije bila dovoljno uspešna u postizanju rezultata kada su u pitanju Severna Makedonija i Albanija, ali da je utrla put za dalji napredak.\n"Mnogo smo bliži nego što smo bili pre našeg predsedavanja i mislim da će naredno predsedništvo naći rešenje za taj problem", kazao je Bergant.\nProgramska direktorka Centra za evropske politike Milena Lazarević ocenila je na konferenciji da je EU uradila najviše što je mogla tokom protekle dve godine da oživi proces proširenja, ali da i danas većina građana smatra da Srbija nikada neće postati članica ili će postati u dalekoj budućnosti.\n"Svedoci smo da je EU ove godine morala da traži dokaze napretka u oblasti vladavine prava da bi otvorila klaster za Srbiju, što smatram da je bila neophodnost posle dve godine stagnacije. Ja sam nespremna da otvaranje klastera prepoznam kao znak priznanja napretka Srbije u toj oblasti jer je teško govoriti o napretku kada su reforme još samo na papiru", kazala je Lazarević.\nOtvaranje klastera, prema njenoj oceni, govori o dobrim namerama EU i njenih članica da investiraju u buduće reforme u Srbiji.\n"To je važna poruka civilnom društvu i građanima, koji moraju da razumeju da EU to radi za njih a ne za predsednika ili vladu", rekla je Lazarević.\nFoto: Twiter/CEP, Video: Beta


Preuzimaju li Zapad i Albanci Makedoniju? - Sputnjik Srbija\n21:19 18.02.2017 Preuzmite kraći link\nPosle albanskih stranaka „Besa“ i Alijansa za Albance i najveća albanska stranka DUI, do kraja nedelje, mogla bi javno da obelodani da daje podršku prozapadno orijentisanom makedonskom političaru Zoranu Zaevu za formiranje Vlade.\nU anketi koju je nedavno za jednu makedonsku medijsku kuću uradila agencija „M prospekt“ iz Skoplja, Makedonci su na pitanje za koju zemlju misle da im je posebno prijateljski naklonjena odgovorili — nijedna.\nDuže od dve godine Makedonija živi u, moglo bi se slobodno reći, političkom paklu. Kriza nije rešena ni dva meseca od održavanja vanrednih političkih izbora, iako je većinu glasova odnela nacionalno orijentisana stranka VMRO-DPMNE na čelu sa Nikolom Gruevskim. Krivac zbog čega Gruevski nije uspeo da do 31. januara oformi Vladu jeste najveća albanska stranka DUI, koja je bukvalno u poslednjem trenutku odustala od već dogovorene koalicije.\nPredsednik Makedonije Đorđe Ivanov još nije ponudio mandat za sastav Vlade drugoplasiranoj makedonskoj stranci SDSM-u, na čelu sa Zoranom Zaevim, koji u Makedoniji važi za čoveka Zapada i koji je javno rekao da je spreman da ovu državu federalizuje, odnosno podeli na dve jedinice — albansku i makedonsku.\nČija će biti Makedonija možda će se znati do kraja ove nedelje, jer je Centralno predsedništvo Demokratske unije za integracije (DUI) najavilo je da će Zaevu do tada dati odgovor da li će ući u koaliciju sa njegovim Socijaldemokratskim savezom Makedonije (SDSM) ili ne. Makedonski mediji naveliko spekulišu da je stvar svršena i da će lider ove najveće albanske stranke Ali Ahmeti prozapadno orijentisanom Zaevu reći: „Da“. Međutim, ovaj brak koji bi mogao biti sklopljen iz čistog računa, savim sigurno, a to pokazuju sve analize, zauvek može da izbriše sa mape Makedoniju kakvu danas poznajemo.\nZaevu su dve manje albanske stranke pokret „Besa“ i Alijansa za Albance već dale, posle drugog po redu od završetka izbora hitnog sastanka sa premijerom Albanije Edijem Ramom, svoju podršku, jer su dobile garancije od Zaeva da će ispuniti albanske uslove iz njihove izborne platforme — dvojezičnost na teritoriji cele Makedonije, ravnomernu raspodelu budžeta, integraciju u EU i NATO.\nZaev je garantovao i za još dva albanska zahteva, da će produžiti rad Specijalnog tužilaštva za prisluškivane razgovore, formiranog posle dogovora iz Pržina na zahtev opozicije, kada su makedonske i albanske stranke uz posredovanje Amerike i EU i dogovorile vanredne izbore, i reviziju Ohridskog sporazuma. Ovo poslednje za Albance je i najvažnije. Podsećanja radi, tim sporazumom koji je utkan u Ustav Makedonije, posle oružanih sukoba Albanca i Makedonca 2001. godine, uspostavljen je mir. Sporazum je Albancima, pre svega, kao najvećoj manjini u Makedoniji, omogućio široka prava koja su na samoj granici sa pravom na autonomiju.\nVlada koju bi formirao Zoran Zaev Albancima bi omogućila da određenim zakonskim aktima (jer ne postoji dvotrećinska većina u Parlamentu za izmenu Ustava) dobiju punu autonomiju unutar Makedonije. Takav sled događaja značio bi faktički i teritorijalnu podelu ove države. A to bi dalje moglo da vodi ka takozvanom „kosovskom scenariju“, čime bi ostatak Makedonije bio teritorijalno sveden na razmere koje bi za Makedoniju kao državu bile neodržive. Ovakav scenario bi bez svake sumnje doveo ne do napetosti i nove destabilizacije, već do mnogo ozbiljnijih sukoba.\nDa li je tu mogućnost uočio i šef Delegacije EU Samuel Žbogar, ne znamo, tek, njegova poruka Makedoniji bila je da ne treba žuriti sa formiranjem nova Vlade. Sličnu poruku Zoranu Zaevu, koji je već nekoliko puta od predsednika Makedonije tražio mandat za formiranje Vlade, uputio je i evropski komesar za dobrosusedske odnose Johanes Han, ističući „da o svim otvorenim pitanja treba da se razgovara u okviru ustavnih rešenja“.\nLider VMRO-DPMNE Nikola Gruevski rekao je da je spreman da ode u opoziciju, ukoliko suparnička stranka Socijaldemokratski savez Makedonije (SDSM) potpiše zahteve koje je postavila albanska DUI, ali je ocenio da se tim zahtevima, među kojima je i uvođenje albanskog kao drugog zvaničnog jezika u Makedoniji, ne pomaže ni Albancima, ni Makedoncima.\n„To su zahtevi kojima se samo pravi netrpeljivost i koji će nas posvađati jedne sa drugima. Naši pregovori sa DUI koji nam je bio dugogodišnji partner u prošloj Vladi, propali su upravo zbog insistiranja da albanski bude zvanični jezik na teritoriji cele zemlje“, rekao je Gruevski u intervjuu za TV Nova.\nBivši makedonski premijer u javnost je izneo i mišljenje da su „mediji koje finansira Soroš imali zadatak da ocrne njega i njegovu stranku i da ih predstave kao antialbance“, kako albanske stranke ne bi napravile koaliciju sa njima. On je zatražio i objašnjenje od Evropske komisije koja je iznela mišljenje da bi Makedonija umesto novih izbora, što je još otvorena opcija, novu Vladu trebalo da formira po principu „najšire moguće koalicije“. Gruevski je postavio pitanje i Ambasadi SAD u Skoplju da se izjasni da li Amerikanci podržavaju Vladu koju bi formiralo SDSM Zorana Zaeva.\nU isto vreme, lider SDSM-a Zoran Zaev održao je sastanke sa ambasadorima Nemačke, Švedske, Poljske i Amerike, kojima je predočio potrebu da Makedonija krene napred i upoznao ih sa pregovorima koje vodi sa albanskim partijama o formiranju vladajuće koalicije i mogućnosti formiranja Vlade.\nPrema Ustavu Makedonije, ukoliko parlamentarna većina ne bude formirana, poslanici će morati da donesu odluku o raspisivanju vanrednih parlamentarnih izbora i o raspuštanju Sobranja. Vanredni parlamentarni izbori u Makedoniji održani su 11. decembra. Parlament je konstituisan 30. decembra, a predsednik Sobranja i drugi organi Parlamenta nisu izabrani.\nZaev je predsedniku Makedonije Đorđu Ivanovu rekao da je ubeđen da će formirati većinu od 62 ili 67 poslanika, u Parlamentu koji ima 120 mesta.\nNa vanrednim izborima održanim 11. decembra VMRO-DPMNE osvojio je 51 mandat, SDSM 49, Demokratska unija za integraciju (DUI) 10, Pokret „Besa“ pet, Alijansa za Albance tri i Demokratska partija Albanaca dva mandata. Konstituisan je Parlament, ali nije izabran mandatar jer nema parlamentarne većine.\nMakedonija na čelu sa Zaevim mogla bi da bude poslednji uspešan projekat Amerike, ili bolje rečeno bivše američke administracije u korist albanskih stranaka u Makedoniji. S obzirom na to, kao i na činjenicu da u Makedoniji najmanje prava glasa imaju sami Makedonci, nije ni čudo što veruju da im druge države nisu baš prijateljski naklonjene.\ndui, Zoran Zajev, Nikola Gruevski, kriza, Albanija, zapad, politika, izbori, Makedonija


Evropska unija im okreće leđa, udarac na američku polugu moći! - alo.rs\nAUTOR: Tanjug/M.S. DATUM I VREME: 18.01.2021. 11:25\nEU je još 2018. pokrenula dugoročni plan za širu upotrebu evra u globalnoj ekonomiji radi bolje zaštite građana i kompanija od spoljnih potresa, čineći međunarodne finansije i monetarni sistem otpornijim. Unija napreduje sa detaljnim planom, nastojeći da zaštiti blok od potencijalnih valutnih šokova smanjenjem dominacije američkog dolara.\nStrategija, predstavljena u nacrtu predloga, oslanja se na jačanje međunarodne uloge evra, istovremeno smanjujući oslanjanje na američki dolar, navodi se. Ovaj potez se smatra potencijalno korisnim za ublažavanje uticaja finansijskih rizika, uključujući smanjenje ranjivosti evropskog bloka na američke sankcije.\n„Vanteritorijalna primena jednostranih sankcija trećim zemaljama ozbiljno je uticala na sposobnost EU i njenih država članica da unaprede spoljnopolitičke ciljeve, poštuju međunarodne sporazume i upravljaju bilateralnim odnosima sa sankcionisanim zemljama“, navodi se u dokumentu.\nO planu, koji podstiče „otvorenost, snagu i otpornost“, ranije je izvestio Fajnenšel tajms, a uključuje mere koje omogućavaju veću kontrolu stranih poteza.\n„Ponekad su jednostrane akcije trećih zemalja ugrožavale legitimnu trgovinu i investicije kompanija iz EU sa drugim zemljama“.\nU nacrtu se ističe i da je pad vrednosti evropskih zaliha povećao rizik od preuzimanja nekih strateških firmi usled pandemije korona virusa, koja je napravila pustoš na globalnim tržištima i zaustavila ekonomski rast.\nDokument, koji bi Evropska komisija trebalo da usvoji 19. januara uoči inauguracije izabranog američkog predsednika Džoa Bajdena, nije konačan i verovatno će biti proširen.\nSve ovo je podstaknuto mnoštvom kaznenih mera koje je najavila administracija odlazećeg američkog predsednika Donalda Trampa.\nSankcije koje je Vašington uveo pojedincima i zemljama, uključujući Kinu, Iran, Rusiju, Severnu Koreju i Venecuelu, imale su uticaj na kompanije i platne usluge širom sveta.\nU slučaju Kine, tenzije su eskalirale kada je odlazeći predsednik pojačao pritisak na tu zemlju poslednjih nedelja. Nova ograničenja usledila su nakon dugotrajnog trgovinskog rata, podstaknutog u poslednjih godinu dana razmenom uzavrele retorike zbog tvrdnji o poreklu virusa korona.\nAmerički Stejt department uveo je nova restrikcije nizu kineskih aktera u pokušaju da „odbrani“ interese država Južnokineskog mora i njihove zahteve, rekao je 14. januara američki državni sekretar Majk Pompeo.\nSAD su takođe skinule tri kineske kompanije sa Njujorške berze i odlučile da proizvođača pametnih telefona „Šaomi“ dodaju na crnu listu kineskih kompanija zbog navodnih veza sa vojnim sektorom Pekinga.\nU izjavi za AFP, „Šaomi“ je snažno negirao optužbe.\nOsim ove, nova zabrana pogodila je i osam drugih kineskih kompanije, pored već dugotrajnog „rata“ koji Amerika zbog 5G mreže vodi sa kompanijom „Huavej“.\nU maju 2019. godine američko Ministarstvo trgovine zabranilo je „Huaveju“ i kompanijama koje su sa njim povezane da obavljaju bilo kakve poslove sa američkim kompanijama, pozivajući se na bezbednosne probleme.\nTu je i nova serija sankcija protiv Islamske Republike Iran pokrenuta krajem 2020, a vršen je pritisak na države EU da napuste alternativni sistem plaćanja koji treba da zaštiti evropsku trgovinu sa Iranom od američkih sankcija.\nU leto 2020. Evropska centralna banka (ECB) pozdravila je odluku 16 evropskih banaka da pokrenu Evropsku inicijativu za plaćanje, koja za cilj ima stvaranje jedinstvenog rešenja plaćanja za potrošače i trgovce širom Evrope.\nBlok je nastojao da ojača svoju sposobnost vođenja nezavisne spoljne politike, koja bi bila manje izložena američkim sankcijama.\nU to vreme, potreba se navodila u kontekstu pretnje kaznenim sekundarnim sankcijama SAD-a usmerenim ka evropskim firmama zbog investicija u Iran.\nPredložene mere su uključivale upotrebu evra kao podrazumevane valute u energetskim ugovorima dogovorenim između država članica EU i trećih zemalja. Takođe je predloženo da se za sirovu naftu stvore referentne cene denominovane u evrima\n„Šira upotreba evra u globalnoj ekonomiji daje važan potencijal za bolju zaštitu evropskih građana i kompanija od spoljnih šokova i čine međunarodne finansije i monetarni sistem otpornijim“, rekao je komesar EU za ekonomske poslove Pjer Moskovici.\nSTIŽE METEOROLOŠKO ČUDO Posle snažnog ciklona nam stižu velike promene temperature, evo šta nas čeka od srede!\nBOSNI UVEDENE SANKCIJE! Evropska zajednica donela odluku, prekršena ozbiljna pravila!\nOtkriven je novi soj korone u Nemačkoj, rapidno se širi poznatim skijalištem!\nNakon jedne godine kada, stigne nova vodica, šta se radi sa starom?


Povodom jubileja – 150 godina Narodnog pozorišta muzički ansambl nacionalnog teatra 15. septembra održaće koncert na otvorenom prostoru pored Save, u okviru Beograda na vodi.\nProgram spektakla „Opera na vodi” pod vedrim nebom, sačinjavaće delovi iz operskih dela najznačajnijih svetskih autora, rečeno je na konferenciji za novinare u zgradi Geozavoda.\n– Poštujući istoriju i tradicju srpske kulture, Grad Beograd aktivno će podržati ovu manifestaciju jer je istorija Narodnog pozorišta usko vezana za razvoj i modernizaciju Beograda. A osnivanje nacionalne pozorišne kuće, poklapa se sa događajem od pre 150 godine, kada je Knjaz Mihailo od Turske preuzeo ključeve šest srpskih gradova, a među njima i Beograda – rekao je pomoćnik gradonačelnika Andreja Mladenović.\nPrema njegovim rečima, ovakvi spektakli su važni, ne samo zbog kulture, već i razvoja turizma u prestonici, jer Beograd ove godine beleži rekordan broj inostranih turista.\n– Do sada u Beogradu nije nikada održana opera na otvorenom prostoru. Takvi događaji su nešto što obuhvata više vidova umetnosti i najkoplikovaniji su za izvođenje. Grad će i u budućem periodu podržavati Narodno pozorište i nastaviće da bude partner sa ovom institucijom– zaključio je Mladenović.\nOn je pozvao sve ljubitelje reka, da karnevalom brodova ulepšaju čitavu manifestaciju.\nPored Mladenovića, na skupu su govorili Dejan Savić, upravnik Narodnog pozorišta, Jasmina Rumbetaš-Petrović, prvakinja Opere i Svetlana Glumac ispred „Mojih brendova“.\nPrema Savićevim rečima, 15. septembra na Sava Promenadi okupiće se kompletan ansambl opere, sa više od 200 izvođača, a kao specijalni gost nastupiće Jovan Kulundžija.\n–Za prethodnih 30 godina Narodno pozorište u glavnom gradu nije organizovalo predstavu na otvorenom, a ovaj jubilej je pravi i odličan povod da se predstavimo pubilici. Ovakav događaj je veoma važan za Narodno pozorište, a to su prepoznali ljudi iz Beograda na vodi koji su pored Grada Beograda aktivno podržali obeležavanje našeg jubileja – rekao je Savić, najavivši da bi ovakav događaj na otvorenom mogao da postane tradicionalan.\nKoncert je poklon beogradskoj pubilici, a ulaz je besplatan.\nSmenjen Savić, imenovana Vujić\nVečeras štrajk upozorenja\nNajbolji "Mačak u čizmama"\nBitef kao stalna provokacija\n52.Bitef 'Delikatesni ponedeljak'


Drvo ili aluminijum? Beton ili mesing? Minimalizam, jasne linije ili dinamični elementi koji plene pažnjom? Šta god da odaberete, jedno je sigurno – ovog leta eksperimenti su u trendu!\nSve se ovo naravno odnosi prvenstveno na nameštaj koji koristimo za opremanje svojih eksterijera. Ove godine, više nego ikad ranije, punu pažnju posvećujemo svojim balkonima, terasama, baštama i vrtovima, a prva stvar koja nam sa dolaskom lepših dana pada na pamet glasi: koji nameštaj odabrati za svoje dvorište?\nDakle - drvo ili aluminijum? Dva posebno zahvalna materijala za koje sa sigurnošću možemo reći da imaju dvostruku estetsku vrednost. Ne samo da će ovakav nameštaj obezbediti jednostavnost svima onima koji vole nešto smireniji izgled svoje bašte, već je idealan i u slučaju da ste ljubitelj dinamike na otvorenom.\nSudeći po najnovijim kolekcijama baštenskog nameštaja, minimalizam je i ove godine prilično popularan, s tim što je primetno da dolazi u paketu sa aluminijumskim i drvenim okvirima. Sve to ima za cilj pružanje dodatne udobnosti i prefinjene elegancije boravku na otvorenom.\nJoš jedna varijanta na koju se sa sigurnošću možete kladiti jesu i elementi sa strogim geometrijskim dizajnom i obloženi mekanim sedištima koji u suštini predstavljaju savršen balans između oblika i mekoće. Zanimljivo je da ovakav dizajn važi i za sofe, stolice, ležaljke pa čak i stočiće. Naravno, u svakom trenutku je dozvoljeno da se poigravate sa različitim oblicima i veličinama kako biste stvorili što živopisniji eksterijer.\nModularni elementi koji se lako mogu sastaviti, izvlačiti i ponovo vraćati na svoje originalno mesto će takođe biti aktuelni zajedno sa klasičnim modelima pomoćnih stočića koji će ove godine zablistati punim sjajem zahvaljujući svojim nadogradnjama. Naime, kvadratni i pravougaoni stolovi koristiće ne samo drvo i aluminijum, već i malo očekivani beton koji će čitavoj baštenskoj priči dati skoro arhitektonski osećaj.


Radove na sanaciji oštećenja na sportskom terenu za mali fudbal koji se nalazi u okviru Javnog preduzeća "Sportsko rekreativni centar" i Gradski bazen obišao je danas predsednik opštine Milisav Mirković.\n"Sanacija ovog terena ima veliki značaj iz razloga stvaranja boljih mogućnosti za bavljenje sportom i rekreacijom u cilju kvalitetnijeg provođenja slobodnog vremena i razvoja mladih", rekao je predsednik Mirković.\nPrilikom razgovora predsednika opštine sa direktorom Javnog preduzeća "Sportsko rekreativni centar" Miletom Bogdanovićem, istaknuto je da doprinos unapređenju brige o deci i mladima kroz unapređenje uslova za bavljenje sportom u školama i lokalnim sportskim organizacijama je svakako cilj u skladu sa potrebom prevencije negativnih socijalnih pojava.\n"Želimo da sportsku infrastrukturu dovedemo na što bolji i viši nivo, kako bi je koristilo što više, kako dece, tako i rekreativaca, ali i onih koji se profesionalno bave sportom" rekao je predsednik prilikom obilaska terena.\nU okviru projekta "Da svi pomognemo", koju je Fondacija Ana i Vlade Divac pokrenula nakon prošlogodišnjih poplava, sredstva za obnovu sportskih objekata donirao je Olimpijski komitet Srbije. Za izvođača radova vrednih 2.954.395,00 dinara angažovana je firma "LO – Zanati" iz Loznice.\nRadovi na sanaciji "mini – pič" terena podrazumevaju obavljanje građevinskih radova, radove na igralištu, terenu i ogradi igrališta. Izvodi se demontaža postojećih talpi, montaža novih i dorada postojećih talpi nakon demontaže, izrada ojačanja postojećih stubova kao i izrada stubova nove ograde, ugradnja behaton ploča prilokom rekonstrukcije prilazne staze, ugradnja i održavanje prirodne trave na busenu u okviru prostora za zagrevanje i treninge, skidanje postojeće veštačke trave, koja je potopljena i zamuljana nakon majskih poplava, kao i nabavka i ugradnja nove veštačke trave.


Eksplozije u Prištini\nU eksplozijama, koje su se dogodile u 21.20 sati u subotu, nije bilo povređenih. Prva eksplozija dogodila se kod trougla: Skupština Kosova - Skupština opštine Priština - predstavništva Evropske agencije za rekonstrukciju (EAR).” Odmah potom dogodila se druga eksplozija, na kraju Ulice Ljuana Haradinaja, preko puta bivšeg restorana "Dora", sada sedišta Privredne banke, kod Agencije Eurokoha, na oko pedesetak metara od zgrade Misije OEBS-a na Kosou. Treća eksplozija dogodila se u dvorištu sedišta UNMIK-a.\nNajviši predstavnici međunarodnih i domaćih institucija na Kosovu oštro su osudili seriju eksplozija koje su se dogodile skoro u isto vreme na tri različita mesta u Prištini.\nŠef UNMIK-a Soren Jessen Petersen je putem jednog saopštenja istakao kako se neće dozvoliti da takvi akti, koji nemaju podršku naroda Kosova, štete demokratskim procesima na Kosovu.\n“Nasilje nas neće odvojiti od našeg opredelenja da podržimo privremene institucije samouprave i građane Kosova u njihovim naporima za izgrade mirno, demokratsko i multietničko Kosovo”, citirao je Jesena Petersena portparol UNMIK-a Remi Durolu.\nOvi akti su opasni i imaju za cilj destabilizaciju Kosova, ocenio je predsednik Kosova Ibrahim Rugova. Citirajući predsednika Rugovu, njegov portparol Muhamet Hamiti je rekao da izvršioci ovih akata treba da se nađu pred licem pravde.\n“Eksplozije su se dogodile u vremenu kada se očekuje pozitivna procena progresa na Kosovu, što bi otvorilo put za priznavanje nezavisnosti. Ovi su akti upereni protiv slobode, nezavisnosti i demokracije u našoj zemlji i istovremeno protiv međunarodnih i domaćih institucija i građana.”\nOštro osuđujući jučerašnje bombaške napade, premijer Kosova Bajram Kosumi je, kako nam je izjavio njegov portparol Daut Dauti, ocenio da je to delo onih kojima smetaju napredak koji je postignut na Kosovu i procesi koji su u toku.\n“Politički proces i ukupna politička kretanja na Kosovu u zadnje su vreme zabeležili veliki napredak. To izgleda da je zasmetalo nekim snagama i uspesi UNMIK-a, OEBS-a i institucija Kosova su ocenjeni kao prepreka , tako da su napadi koji su se juče dogodili pokušaj da se ti procesi ometaju”, rekao je Dauti, ističući da su institucije dokazale spremnost i opredelenje da nastave započete procese i ništa ih u tome ne može zaustaviti.\nŠef Misije OEBS-a na Kosovu, ambasador Werner Wnendt, u izjavi za Radio Slobodna Evropa je istakao da je cilj ovih eksplozija bilo stvaranje nesigurnosti ne samo za Kosovare, već i međunarodne predstavnike.\n“Ovi napadi imaju za cilj da stvore nesigurnost i strah među građanima Kosova, u vremenu kada je Kosovo na dobrom putu da mirnim putem reši postojeće probleme ovde i ne verujem da će ovaj napad imati uticaja na ljude i političare Kosova."\nBezbednosna situacija u Prištini i na Kosovu uopšte je mirna i pod kontrolom Kfora, UNMIK policije i Kosovske policijske službe, izjavio je našem radiju portparol Kosovske policijske službe Refki Morina, ističući da jedinice regionalne policije za teška krivična dela intenzivno rade na istraživanju izvršilaca jučerasnjih eksplozija.\n“Istovremeno, jedinice za istragu na regionalnom nivou rade na ovim slučajevima, radi se na utvrđivanju vrste eksplozivnih naprava i drugim okolnostima značajanim za rasvetljavanje ovih bombaških napada”, kazao je Morina, pozivajući građane koji nešto znaju o ovim napadima da o tome informišu policiju. Policija još nema saznanja o mogućim motivima ovih napada.\nInače, eksplozije i oružani incidenti događaju se skoro svaki put kada na Kosovo dođe neki visoki međunarodni zvaničnik. Na Kosovu trenutno boravi specijalni izaslanik UN za procenu rada na primeni standarda Kai Eide.


Leteći automobil AeroMobil 4.0 "sleteo" u Frankfurt\n14 Sep 2017 - 13:01 Zanimljivosti Link\nAutomobil AeroMobil 4.0 predstavlja značajno unaprijeđenu verziju originalnog 1.0 prototipa, koji je predstavljen još 1990. godine. Najnoviji prototip je prvobitno otkriven u aprilu, a donosi stotine poboljšanja u odnosu na koncept 3.0, koji je debitovao 2014. godine.\nIako je u potpunosti nov, AeroMobil 4.0 ipak liči na prethodne prototipe. Dobio je novu monokoknu šasiju sličnu onoj koju poseduje McLarenov superautomobil. Bezbednost je na visokom nivou, a osim vazdušnih jastuka, tu je i padobran za hitne situacije.\nAutomobil pokreće 2,0 litarski četvorocilindrični motor s turbo punjačem, koji snagu šalje na prednje točkove preko sistema električnog pogona. Napredni sistem sadrži elektronski diferencijal i adaptivni prenos, kao i potpuno autonomnu digitalnu upravljačku jedinicu, kraće FADEC. S obzirom na to da je verzija 3.0 razvijala 100KS, realno je očekivati da novi automobil bude barem jednako snažan.\nKompanija će početi da prima narudžbine do kraja godine, a prve isporuke se očekuju do 2020. godine. AeroMobil 4.0 bi mogao da košta oko 1,5 miliona dolara.


Rekonstruisane trafostanice "Subotica 2" i "Subotica 1"\nHomeVestiRekonstruisane trafostanice „Subotica 2“ i „Subotica 1“\nElektroprivreda Srbije je u rekonstrukciju dve visokonaponske trafostanice u Subotici uložila ukupno tri miliona evra, izjavio je v.d. direktora EPS-a Milorad Grčić koji je danas, zajedno sa saradnicima i načelnikom Severnobačkog upravnog okruga Dragim Vučkovićem, obišao rekonstruisane trafostanice „Subotica 2“ i „Subotica 1“. Modernizovane trafostanice obezbediće građanima i privredi bolje snabdevanje strujom.\nGrčić je, obraćajući se medijima, naglasio da je rekonstrukcija ovih trafostanica veoma značajna za dalji industrijski razvoj Subotice i dolazak novih investitora.\n„Grad Subotica je jedan od najvažnijih gradova i regiona i najbitnijih industrijskih centara u severnom delu Srbije. Za svaki industrijski razvoj neophodno je obezbediti infrastrukturu, a deo toga je i napajanje strujom istakao“ – je Gačić.\nPodsetio je da je trafostanica „Subotica 1“ najstarija trafostanica u tom delu Srbije, izgrađena 1959. godine.\n„Verovali ili ne, do rekontrukcije je samo popravljana i bili su rešavani trenutni kvarovi. Prvi put posle 59 godina ova trafostanica je u potpunosti rekonstruisana i modernizovana, sa povećanim kapacitetom. Na taj način su obezbeđeni uslovi da novi investitori mogu da grade nove fabrike“ – naveo je Grčić, i dodao da je trafostanica „Subotica 2“ izgrađena 1976. godine, da joj je rekonstrukcijom povećan kapacitet, a modernizacijom stvoreni uslovi za priključenje novih korisnika.\nPrema njegovim rečima, sada je sve digitalizovano i na daljinskom upravljanju, tako da u slučaju prakida struje može brzo da se reaguje.\n„Suboticu, inače, po pitanju napajanja strujom od svih gradova razlikuje to što ima dvosmerno napajanje, što znači stabilno. Ako se iz jednog pravca nešto loše desi istog momenta se preusmeri iz drugog i uspostavi mreža, a Subotica ima napajanje sa čak četiri strane“ – podvukao je Grčić.\nOn je čestitao gradskim vlastima Subotice ističući da su veoma ekspeditivni kada je u pitanju neophodna papirologija za realizaciju projekta.\nUz konstataciju da po tom pitanju Subotica i Čačak prednjače u odnosu na druge gradove u Srbiji, napomenuo je da ima mnogo trafostanica za rekonstrukciju u Srbiji i da je mnogo urađeno prethodnih godina, ali da se decenijama unazad skoro ništa nije radilo osim hitnih popravki.\n„Bogu hvala, u današnje vreme Srbija zahvaljujući politici Aleksandra Vučića doživljava ekonomski i privredni prosperitet, a da bi se nastavio neophodno je obezbediti infrastrukturu, gde su dve osnovne stvari: putevi i napajanje električnom energijom. Naš zadatak je da obezbedimo napajanje strujom u svakom gradu, naselju i mesnoj zajednici, u zavisnosti od nivoa potreba“ – kazao je Grčić.\nDragi Vučković je zahvalio Grčiću na poseti i naglasio da je to prva poseta direktora tog preduzeća posle više decenija.\n„Dugujemo veliku zahvalnost za ovu investiciju u trafostanice ‘Subotica’ 1 i 2 i što je ona bila od priortetnog značaja za EPS“ – rekao je Vučković.\nSubotica je, naveo je, proširila energetske kapacitete i obezbedila sebi budućnost po pitanju napajanja strujom, a stabilno snabdevanje će posebno osetiti potrošači naselja Aleksandrovo i Novi Žednik, ali i ceo južni, jugoistočni i jugozapadni deo Subotice.\n„Kada pregovarate sa investitorima, vrlo ih zanima kakav je infastrukturni ambijent i snabdevanje strujom. Subotica ima budućnost i zahvalni smo Vladi Srbije i EPS-u“ – istakao je Vučković.


"Izbori u Nemačkoj od značaja za Srbiju" - European Western Balkans\n“Izbori u Nemačkoj od značaja za Srbiju”\nAutor EWB 06. 09. 2017.\nBEOGRAD – Nemačka je ključna zemlja EU i jedna od najrazvijenijih ekonomija u svetu, te se izbori za savezni parlament u toj državi zakazani za 24. septembra pomno prate ne samo u Srbiji, nego i na Istoku i na Zapadu, rekli su danas učesnici skupa “Parlamentarni izbori u Nemačkoj: akteri i prognoze” održanom u Skupštini Srbije.\nIstaknuto je da će rezultati izbora u Nemačkoj biti od značaja za ekonomske i političke odnose Nemačke i Srbije i nastavak bliske i pouzdane saradnje.\n“Nama nije svejedno ko će pobediti na tim izborima. Verujem da će Angela Merkel dobiti još jedan mandat i da će nastaviti saradnju sa Srbijom”, kaže poslanica u Skupštini Srbije Vesna Marković, koja je i predsednica Poslaničke grupe prijateljstva sa Nemačkom koja ima 86 članova.\nMarković kaže da prati izbornu kampnaju u Nemačkoj i rejtinge stranaka, te da je nekoliko poslednjih pokrajinskih izbora u Nemačkoj pokazalo značajnu prednost koalicije CDU-CSU, a da je novina da su liberali na osam do deset odsto podrške.\nOcenila je da odnosi Nemačke i Srbije nikada nisu bili bolji nego sada, uključujući parlamentarnu saradnju i saradnju dve vlade, a istakla je i ekonomsku saradnju i podršku Nemačke evropskom putu Srbije.\nKao primere dobre i intenzivne saradnje navela je posete kancelarke Angele Merkel i predsednika Bundestaga Norberta Lamerta Srbiji, te istakla da to pokazuje da je Nemačkoj važno proširenje EU i politička i ekonomska stabilnost zemlje kandidata za člansto u Uniji.\nPodsetila je i da je Angela Merkel pokrenula Berlinski proces, te da veruje to nije zamena za članstvo Srbije u EU, nego prečica i nova faza odnosa u regionu.\nNavela je i da je Nemačka najveći blateralni donator Srbije sa 1,6 milijardi evra bespovratnih sredstava.\nPotpredsednik parlamenta Veroljub Arsić je rekao da je Nemačka važan partner i državama članicama EU, zemljama zapadnog Balkana, kao i Istoku i Zapadu, te da su zato izbori za Bundestag od izuzetnog značaja i van granica Nemačke.\nOcenio je da su odnosi Srbije i Nemačke poslednjih godina znatno razvijeniji nego što su bili, te da je Nemačka uložila u Srbiji oko četiri milijarde evra i da su nemačke firme u Srbiji otvorile 35.000 novih radnih mesta.\nO značaju odnosa Srbije i Nemačke i bliskoj i pouzdanoj saradnji, kaže Arsić, govore i bilaternalne posete, a istakao je i saradnju dve države u oblasti obrazovanja i kulture.\nAmbasador Nemačke u Srbiji Aksel Ditman kaže da je rezultat saveznih parlamentranih izbora u Nemačkoj i dalje je otvoren s obzirom na veliki broj neodlučnih birača, ali da će, bez obzira na njihov ishod, Nemačka nastaviti snažno da podržava evropski put Srbije.\n“Moja prognoza je da, bez obzira ko će biti novi kancelar ili kancelarka, Nemačka neće promeniti svoje proevropsko usmerenje tako da će i dalje snažno podržavati evropski put Srbije”, rekao je Ditman.\nIzrazio je zadovoljstvo što su izbori za Bundestag naišli na veliko interesovanje u Srbiji, te ocenio da je to izraz bliske saradnje Srbije i Nemačke.\nDirektor Fondacije Konrad Adenauer, Norbert Bekman-Dirkes kaže da će u novom sazivu Bundestaga biti dosta poslanika koji će podržavati Srbiju.\nNaveo je i da su dve i po nedelje pred izjašnjavanje građana povoljne ankete za CDU Angele Merkel.\n“Mnogo je neodlučnih birača. Sada tek postaje uzbudljivo ko će biti deo koalicije i ući u vladu”, rekao je Bekman-Dirkes i istakao da se, bez obzira na pobednika izbora, spoljna politika Nemačke neće menjati.\nNemačka ima parlamentarni sistem kancelarskog tipa. Kako se čulo na skupu, na izborima za Bundestag 24. septembra učestvovaće više od 60 političkih stranaka, a pravo glasa imaće nešto više od 61 milion birača.\nIzborni sistem u Nemačkoj je mešoviti, tako da jedan birač ima dva glasa, odnosno glasa za kandidata u svojoj izbornoj jedinici po većinskom sistemu, kao i za izbornu listu političke partije po proporcionalnom sistemu.\nSkup “Parlamentarni izbori u Nemačkoj: akteri i prognoze” u Skupštini Srbije održan je u saradnji sa nemačkim fondacijama Konrad Adenauer, Hajnrih Bel i Hans Zajdel, kao i Fakultetom političkih nauka u Beogradu.\nFondacija Hajnrih BelFondacija Hans ZajdelFondacija Konrad AdenauerNarodna skupštinaNemačka\nSrbija preuzela predsedavanje Forumom za bezbednost OEBS\nIzveštavanje medija o EU u 2020: Ljubav iz Kine i šamari iz Brisela\nEWB 29. 03. 2021. 29. 03. 2021.


Premeštaj radnika u Zrenjaninu započet 24 sata nakon što je Ministarstvo rada objavilo da je to već učinjeno - Raskrikavanje\n18.11.2021. Milica Ljubičić Foto: Printscreen/ N1\nNekoliko dana u delu medija u Srbiji izveštava se o teškim uslovima u kojima nekoliko stotina radnika, uglavnom iz Vijetnama, a koji su angažovani na izgradnji fabrike Linglong u Zrenjaninu.\nSlike njihovog smeštaja pokazale su da žive u barakama, sa samo dva kupatila i bez vode za piće, da nemaju adevaktnu obuću, odeću, toplu vodu i pristojne krevete. Po svedočenjima radnika, bili su im oduzeti i pasoši.\nUsledio je otkaz jednom od radnika koji je o tome pričao za medije, a potom i bukvalno „otimanje” aktivista i obezbeđenja fabrike da ga izvuku iz smeštaja.\nJavnost je o ovom slučaju mogla da se informiše preko društvenih mreža, i to preko aktivista kao i nekoliko medija koji prate slučaj. Prorežimski mediji, ali i predstavnici vlasti bili su nemi.\nDo promene je došlo kasno sinoć, kada je agencija Tanjug, a potom i nekoliko drugih medija, objavila saopštenje Ministarstva za rad, u kojem se navodi da su radnici premešteni na drugu lokaciju.\nOva informacija se ispostavila kao netačna - upravo su je demantovali i aktivisti nekoliko nevladinih organizacija sa terena\nMinistarstvo za rad nije odgovorilo na pitanja Raskrikavanja zbog čega su saopštili te očigledne neistine. Premeštaj radnika započet je gotovo 24 časa od saopštenja Ministarstva rada.\nNAJNOVIJE INFORMACIJE IZ ZRENJANINA :\nU toku je akcija izmeštanja radnika u novi smeštaj, javljaju nam radnici koji su i dalje u fabrici. Za sada deluje da ih ne vode sve na istu lokaciju. Više detallja objavićemo čim ih dobijemo\n— Solidarna Kuhinja (@SKuhinja) November 18, 2021\nIz Solidarne kuhinje, čiji aktivisti prate dešavanja u Zrenjaninu kažu da se radnici sada osećaju slobodnije da pričaju sa novinarima.\n„Malo se promenila situacija, (radnici, aut.prim.) su se pre plašili novinara jer su bili kažnjavani zbog toga. (...) Oni koji su odlučili da odu, sada vide novinare kao izlaz odatle”, obašnjavaju iz Solidarne kuhinje.\nZa netačno saopštenje kažu da je najverovatnije greška.\n„Ministarstvo je verovatno imalo plan da to odradi (preseljenje radnika, aut.prim.), međutim nisu uspeli, ali je neko ipak poslao saopštenje jer su zaboravili da mu kažu da ne šalje.”\nDok su pojedine nevladine organizacije, među njima ASTRA i A11 podnosili brojne prijave institucijama u Srbiji zbog stanja u kom su zatekli radnike, opisujući njihov položaj kao robovski, institucije su se trudile da čitav slučaj relativizuju.\nTako je, na primer, Ministarstvo rada reklo da je gradilište Linglonga jedno od najkontrolisanijih u tom delu Srbije „kada je reč o bezbednosti na radu, zdravlju zaposlenih i radnim odnosima”.\nNaveli su i kako su u prethodnih godinu dana doneta dva rešenja o uklanjanju nepravilnosti, odnosno pokretanju prekršajnog postupka. Nije stoga jasno kako je moguće da niko iz tih institucija nije primetio loše uslove radnika, niti je znalo za situaciju da su im oduzeta lična dokumenta.\nDa tema nije od interesa za vlast, pokazuje i to što prorežimski mediji gotovo da nisu izveštavali o dešavanjima u Zrenjaninu.\nRTS pre dva dana o situaciji u Linglongu pisao kao o dvema suprotstavljenim stranama, gde su aktivisti navodno protiv Linglonga.\nBlic je u današnjem štampanom izdanju objavio netačno saopštenje ministarstva od juče, a portal Republika je objavio da zaštitnik građana proverava navode o teškom položaju vijetnamskih radnika.\nIako izveštaji sa terena pokazuju u kakvim nehumanim uslovima ti ljudi žive, Linglong je demantovao pisanje medija i naveo da radnici imaju „osnovne životne uslove”.\nI dok se ministarka za socijalni rad, Darija Kisić Tepavčević nije oglašavala po pitanju položaja vijetnamskih radnika, ministar saobraćaja Tomislav Momirović je za RTV izjavio da vijetnamski radnici spavaju u neuslovnim prostorijama, ali da im je prosečna plata 900 evra.


Kiosk.ba - Poziv SDA prihvaćen, Radončićev SBB ostaje u vlasti\nSamo jedan glas je bio protiv ovakve odluke\nPredsjedništvo SBB-a danas je donijelo odluku o pozivu SDA i potvrdilo da će bito dio vlasti na državnom i federalnom nivou, a odluka je donesena sa 20 glasova za i jednim protiv. Jedini koji je glasao protiv ulaska Saveza za bolju budućnost u vlast sa SDA i drugima na federalnom i državnom niovu je Damir Arnaut.\nKantonalne vlade nisu bile predmet razgovora i Kantonalna vlada u Sarajevu nije dovedena u pitanje. Mi stojimo uz Vladu KS i to uopće nije bio predmet razgovora, niti bismo dozvolili da to bude predmet ovih razgovora - potcrtala je potpredsjednica SBB-a.\nMeđutim, moram iznijeti mišljenje da smo mi već razgovorali o toj poziciji svjesni da tri predsjednika stranaka HDZ-a, SDA, SBB-a, sjede u Domu naroda. U Vijeću ministara gospodin Radončić bi bio jedini predsjednik stranke. Međutim isto tako svjesni smo da u bi ovoj mulitinacionalnoj konstelaciji odnosa bio najveći kohezivni faktor u tom Vijeću ministara. Bez obzira na to što tu ima nekih pozitivnih i negativnih strana, ostajemo pri mišljenju da ćemo odlučiti finalno o tome ko će biti delegiran ispred SBB-a za ministra sigurnosti u nekom kasnijem momentu i naravno to ćete saznati - rekla je ona.


Istakao je da to je to dobra vest za građane BiH koji se odluče za letovanje u Grčkoj.\n- To govori o tome da će naši građani moći slobodno da koriste ta prava i da lakše uđu u Grčku za vreme godišnjih odmora - rekao je Dodik nakon sastanka sa grčkim premijerom.\nGrčka će od 14. maja otvoriti granični prelaz Evzoni i svi vakcinisani građani Srbije moći će bez problema da uđu u Grčku. Oni koji nisu vakcinisani moraće da imaju negativan PCR test.\nJedna od tema sastanka Dodika i Micotakisa bila je politička situacija u BiH, a na početku sastanka Dodik je istakao da je BiH podeljeno društvo.\nDodik: Srbi i Grci žele da promovišu i šire mir\nU radnoj poseti Grčkoj: Dodik se sastao sa predsednicom Katerinom Sakelaropulu (FOTO)\nDodik se ranije sastao sa ministrom spoljnih poslova Grčke Nikosom Dendijasom. Takođe, održan je i sastanak sa grčkom predsednicom Katerinom Sakelaroulu. Razgovarali su o posledicama pandemije korona virusa i izrazili nadu u brzi povratak u normalnost, što bi omogućilo i ekonomski oporavak. Dodik se sastao i sa predsednikom grčkog parlamenta Konstantinosom Tasulasom.\nDodik je razgovarao i sa premijerom Crne Gore Zdravkom Krivokapićem o unapređenju ekonomske saradnje, sa akcentom na oblast energetike i infrastrukture, posebno u pograničnom pojasu. Podržali su ideju integrisanih graničnih prelaza koji bi olakšali protok ljudi i roba između dve zemlje.\nNa sastanku je bilo reči i o otvaranju avio-linije koja bi povezala Tivat i Banjaluku, saopšteno je iz Kabineta srpskog člana i predsedaavajuećg Predsedništva BiH, piše Srna.\nPredsedavajući Predsedništva BiH Milorad Dodik učestvovaće danas i sutra na 6. Delfi ekonomskom forumu u Atini.\nVučić se sastao sa Dodikom i Cvijanović\nDodik: Pitaću Erdogana da li podržava isključivo jedan narod u BiH\n"OBRATIĆEMO SE NEMAČKOJ I UN" Dodik o presedanima u BiH: Visokog predstavnika prihvamo samo ukoliko to bude odluka Saveta bezbednosti\nDodik o imenovanja NOVOG VISOKOG PREDSTAVNIKA: Usložnjavanje i narušavanje odnosa u BiH\nDevojčica im se poverila, šokirani roditelji OBAVESTILI POLICIJU: Vozač autobusa pod istragom da je napastvovao učenicu osnovne škole\nVakcinisani nakon druge doze imaju pravo na BESPLATNU POTVRDU\nKrim tehničari inspektoru rekli da su BACILI BOKSERICE: Počelo suđenje policajcima za nestanak veša Davida Dragičevića\nU Turskoj potpisana deklaracija o zajedničkom radu na više polja\nNa Samitu procesa saradnje u jugoistočnoj Evropi (SEECP) usvojena je deklaracija kojom su države usaglasile viziju Starog kontinenta, te izjasnile o ekonomskoj i sigurnosnoj saradnji, kao i o borbi protiv pandemije korona virusa.\nAtrakcija u staji: Ovca Mihajla Malbašića iz sela kod Gradiške ojanjila četvorke\nKad je saznao da je njegova ovca ojanjila četiri jagnjeta, što je retkost u potkozarskom kraju, a prvi slučaj u njegovom domaćinstvu, sreći Mihajla Malbašića iz Krajčinovca kod Gradiške nije bilo kraja.\nPretežno sunčano u BiH, temperatura do 32 stepena\nU BiH danas će biti pretežno sunčano sa temperaturom do 29, na jugu do 32 stepena Celzijusa.\nŠef odseka za krvne i seksualne delikte Siniša Kojdić rekao je da je razgovorao sa krim tehničarom Zoranom Bošnjakom i da mu je on rekao da su oni i Mikica Marjanac bacili donji veš Davida Dragičevića.\nTrišić Babić: Deklaracija ne menja poziciju BiH u vezi sa NATO savezom\nSavetnik srpskog člana i predsedavajućeg Predsedništva BiH Ana Trišić Babić izjavila je Srni da je na današnjem Samitu Procesa saradnje u jugoistočnoj Evropi (SEECP) u Antaliji usvojena deklaracije u kojoj je pružena podrška evropskoj perspektivi regiona i potvrđeno opredeljenje učesnica SEECP-a za saradnju sa NATO savezom.\nVeliki broj već preduzeo konkretne korake: Više od 50 odsto mladih ŽELI DA NAPUSTI BiH\nIstraživanja o položaju mladih u BiH, koja je sproveo Institut za razvoj mladih "Kult", pokazuju da je želja za odlaskom iz zemlje i dalje visoka jer više od 50 odsto mladih navodi da želi da napusti BiH, dok je njih 12,1 odsto već preduzelo konkretne korake u tom smeru.\n"Osetila sam miris benzina, a onda me je zapljusnuo": Jeziva ispovest Banjalučanke koju je nevenčani muž polio benzinom\nKaže, sad ću te politi benzinom i zapaliti. Kad je on prolazio pored mene osetila sam miris benzina. Ja sam se uspravila u jednom trenutku i on je mene samo pljusnuo, benzin mi je otišao u usta, na lice, po kosi, ispričala je Banjalučanka T.P. koju je pokušao zapaliti nevenčani suprug.\nPOTROŠIĆE 489.500 EVRA Grad Doboj iznajmljuje 15 novih automobila, uslov je da dva imaju po 286 konjskih snaga\nGradska uprava Doboj sprema se da potroši čak 837.000 maraka bez PDV, odnosno oko 489.500 evra (979.290 KM) sa uračunatim porezom, za iznajmljivanja 15 novih putničkih motornih vozila putem operativnog lizinga do četiri godine.\nUkoliko se utvrdi da Strogi prirodni rezervat "Prašuma Janj" ispunjava sve zahteve postavljene od Organizacije Ujedinjenih nacija za obrazovanje, nauku i kulturu (Unesko), biće upisan kao prvo prirodno dobro u Republici Srpskoj i BiH na Listu svetske baštine.\nNikad teža godina za voćare u prijedorskom kraju: Šteta u voćnjacima dostigla 800.000 KM\nVoćari sa područja Potkozarja poručuju da nikada nisu imali težu godinu budući da je aprilski mraz vožnjacima naneo totalnu štetu.\nNajznačajniji projekti iz oblasti energetike i zdravstva: Vlada Srpske utvrdila Nacrt Programa javnih investicija\nVlada Republike Srpske utvrdila je Nacrt Programa javnih investicija za period 2022-2024. godina, kada je planirana realizacija investicionih projekata u ukupnom iznosu od 530.706.195 KM.\nKAZNA ZA TERORIZAM Osuđen na pet godina i pet meseci zatvora zbog ratovanja u Siriji i držanja oružja\nApelaciono veće Suda BiH potvrdilo je raniju odluku kojom su preinačene presude Mehmedu Tutmiću, te mu je izrečena jedinstvena kazna od pet godina i pet meseci zatvora zbog ratovanja u Siriji i nedozvoljenog držanja oružja ili eksplozivnih materija.\nVatrogasci uklonili krhotine automobila: Sudar dva vozila na magistralnom putu Sarajevo - Pale\nU mestu Čeljigovići, na magistralnom putu Sarajevo - Pale večeras se dogodila saobraćajna nesreća u kojoj su učestvovala dva automobila, zbog čega je saobraćaj na ovoj deonici privremeno bio obustavljen.\nSPORTOM ZA MIR Priznanje Princa Alberta od Monaka za organizaciju EYOF\nGradonačelnici Sarajeva i Istočnog Sarajeva Abdulah Skaka i Nenad Vuković te Olimpijski komitet Bosne i Hercegovine (OKBiH) dobili su 12. decembra u Monaku u okviru manifestacije “Peace and sport” priznanje za ”diplomatsku akciju godine u svetu”, zbog uspešne organizacije Evopskog olimpijskog festivala za mlade – EYOF u februaru ove godine.\nOPET VELIKE GUŽVE Nastavljena vakcinacija protiv korone u sarajevskoj dvorani Zetra\nJuče je nastavljena vakcinacija protiv korona virusa u sarajevskoj dvorani Zetra, a već danas su ispred ulaza ponovo zabeležene velike gužve gde građani nestrpljivo čekaju na svoju dozu.\nUŽAS U ŠIPOVU Suprugu ubio udarcima sekirom\nDragan Trkulja (61) uhapšen je jutros zbog sumnje da je udarcima sekirom ubio svoju suprugu Snežanu (57) u njihovoj porodičnoj kući u Šipovu, saznaje Srpskainfo.\nMARATONSKI POSTUPAK Talijan zbog razbojništva iz 2008. ponovo osuđen na 30 meseci zatvora\nGoran Talijan (32) osuđen je u Okružnom sudu u Banjaluci na dve godine i šest meseci zatvora zbog razbojništava koja je počinio u aprilu 2008. godine.\nHelikopter Helikopterskog servisa Republike Srpske počeo je da gasi požar u rejonu Obodine kod Trebinja, rekao je vršilac dužnosti komandira trebinjske Teritorijalne vatrogasne jedinice Zdravko Kašiković.\nDomovi zdravlja NE SMEJU DA NAPLAĆUJU kovid potvrde: Ministarstvo se oglasilo povodom žalbi građana\nPotvrda kojom se dokazuje da je neko preležao Covid-19 se ne može naplaćivati, jasno poručuju iz Ministarstva zdravlja Republike Srpske.\nAlisa Mutap, bivša devojka nastradalog mladića Dženana Memića koja je uhapšena juče u Sarajevu, ispitana je danas u Tužilaštvu BiH.


Kandidat za predsjednika granskog sindikata Radenko Smiljanić iz “Alumine” – Zvornik Danas\n„75 godina NBZ slikom i rječju“\nCoca-Cola doživjela ogroman gubitak zbog Ronaldovog poteza\nŠećer u krvi besplatno izmjerilo oko 150 Zvorničana\nNaslovna/VIJESTI/Ekonomija/Kandidat za predsjednika granskog sindikata Radenko Smiljanić iz “Alumine”\nKandidat za predsjednika granskog sindikata Radenko Smiljanić iz “Alumine”\nBojana Tanacković Send an email 1 sedmica prije\n0 399 2 minuta čitanja\nRepublički odbor Granskog sindikata metalske industrije i rudarstva Republike Srpske predložio je danas u Zvorniku Radenka Smiljanića za predsjednika Granskog sindikata metalske industrije i rudarstva Srpske.\nKako je najavljeno, izbor Smiljanića, koji je trenutno predsjednik Sindikalne organizacije metalske industrije i rudarstva u kompaniji “Alumina” biće potvrđen na predstojećoj Izbornoj skupštini republičkog Granskog sindikata u Tesliću.\nSadašnji predsjednik Granskog sindikata metalske industrije i rudarstva Republike Srpske Tane Peulić rekao je da je Republički odbor na osnovu prijedloga svih sindikalnih organizacija koje su u sastavu Granskog sindikata metalske industrije i rudarstva prihvatio prijedlog da se Smiljanić kandiduje za ovu funkciju.\nOn je dodao da je Republički odbor utvrdio i druge bitne dokumente za Izbornu skupštinu, a odnose se na izmjene i dopune Statuta, kao i prijedloge kandidata za republički, statutarni i nadzorni odbor.\nPeulić je nakon sastanka rekao novinarima da je Republički odbor utvrdio i prijedloge za statutarnu komisiju Saveza sindikata, Nadzorni odbor Saveza sindikata, delegate Kongresa Saveza sindikata Republike Srpske, kao i potencijalnog predsjednika Saveza sindikata Republike Srpske.\nGovoreći o dosadašnjem radu, Peulić je naglasio da je prezadovoljan radom Granskog sindikata metalske industrije i rudarstva Republike Srpske i sindiklanih organizacija, posebno kad je u pitanju socijalni dijalog sa poslodavcima o uslovima rada, platama i svim drugim elementima koji su u vezi sa boljim statusom radnika na radu.\n“Posebno ističem socijalni dijalog poslovodstva i sindikata u kompaniji `Alumina`, koji, sigurno se može reći, služi kao primjer mnogim sindiklanim organizacijama u Republici Srpskoj kako treba voditi dijalog u korist radnika, naravno u skladu sa pozitivnim zakonskim aktima”, rekao je Peulić.\nSmiljanić je istakao da je prihvatio prijedlog i da će, ako bude izabran na novu funkciju, koristiti sva dosadašnja iskustva koja je stekao predsjedavajući u dva mandata Sindikalnom organizacijom metalske industrije i rudarstva u kompaniji “Alumina”.\n“Ovaj sindikat je u kompaniji `Alumina` tokom proteklog perioda pokazao da može da funkconiše na zavidnom nivou kada je u pitanju socijalni dijalog sa poslodavcem, jer je svaku problematiku, koja se u međuvremenu pojavljivala, rješavao uspješno zahvaljujući, upravo, dostignutom stepenu socijalnog dijaloga”, rekao je Smiljanić, koji je i doktor tehničkih nauka.\nPredsjednik Upravnog odbora kompanije “Alumina” Mile Matić naglasio je da je otvorena komunikacija Sindikata sa menadžmentom u vezi sa bilo kakvim promblemom neophodna i poželjna.\n“Sindikat je sastavni dio porcesa da se brže i lakše dođe do ciljeva kako bi materijalni položaj radnika bio bolji, a život uspješniji”, rekao je Matić, prisustvujući sastanku Republičkog odbora Granskog sindikata.\nMatić je ocijenio da vrijeme pokazuje da će, osim kapitala i sredstava, ljudski faktor imati najdominantniju poziciju u sferi rada.\n“Fabrika je gomila gvožđa bez ljudi. Ovdje je najvažnije izgraditi povjerenja među ljudima, da se analizira svaka situacija i da se kroz otvorenu komunikaciju rješavaju problemi poslovno i civilizovano”, rekao je Matić i dodao da se, osim materijalnog, kroz dijalog treba voditi računa i o ekološkom i bezbjednosnom aspektu koji će u eri tehnološkog napretka biti sve aktuelniji.\nIstičući da kompanija ima dovoljno ljudskih resursa da može praviti neke pomake u razvojnom pravcu, Matić je ocijenio da je to još nedovljono sa aspekta unapređivanja svakog oblika saradnje koji ide u prilog boljeg poslovanja, uključujući i Sindikat kao promotera razvojnog puta.\nPrema njegovim riječima, “Alumina” je kompleksan tehnološki proces koji podrazumijeva intenzivnu aktivnost svih i po strukturi i po hijerarhiji za rješavanje problema, a u svemu tome je najvažniji odnos i komunikacija s ljudima koja treba da bude potpuna i iskrena.\nMatić je poželio uspješan rad Sindikatu i ocijenio da “Alumina” ima dobru saradnju sa sindikatom.\n“Naravno, postoje stvari koje je moguće na obostrano zadovoljstvo riješiti, a i onih gdje uvijek ima nezadovoljnih, ali generalno gledano ide se naprijed. Da bi uspješno poslovala, kompanija mora ići u disperziju proizvodnog programa i raditi na razvoju tržišta, a sve sa ciljem da se radi i bolje živi”, rekao je Matić.\nNa Republičkom odboru ovog sindikata rečeno je da će kongres Saveza Sindikata Republike Srpske biti održan 1. jula u Tesliću.\nKošarac: Federacija koči zaštitu domaće proizvodnje\nMitrović kandidat za gradonačelnika\nU Malom Zvorniku počela 17. Somovijada i manifestacija Drina je smisao života\n26. jula 2014\nZabranjena javna okupljanja i sportske aktivnosti


Gvardiola: Naučili smo važnu lekciju - Vijesti.me\nGvardiola: Naučili smo važnu lekciju\nTrebaju nam još četiri boda za osvajanje titule, moramo vidjeti gdje i kako ih što prije osvojiti”, kaže trener Pep Gvardiola.\nBarselona je neočekivano izgubila od Real Sosijedada (2:1), u 34. kolu Primere, ali je sreća što je i Real Madrid poražen kod kuće od Saragose (2:3), pa je razlika ostala osam bodova.\n"Danas smo naučili važnu lekciju. Mi smo akipa koja može pobijediti, ali i izgubiti od svakoga. Trebaju nam još četiri boda za osvajanje titule, moramo vidjeti gdje i kako ih što prije osvojiti”, kaže trener Pep Gvardiola.\nBarselona je protiv Sosijedada nastupila u kombinovanom timu.\n“Našli smo se u teškoj situaciji u ovoj utakmici, bez puno važnih igrača u sastavu. Dobro smo se borili u drugom poluvremenu, ali nismo uspjeli imati posjed lopte u nogama kakav inače imamo. Nismo dobro kontrolisali loptu", dodao je Guardiola.\nU Barseloni su mislima već na revanš meču polufinala Lige šampiona sa Realom. Katalonci imaju kapitalnu prednost od 2:0 sa “Santijago Bernabeua”.\n"Bilo bi bolje da smo uoči tog revanš pobijedili u prvenstvu, ali nijesmo, pa ćemo analizirati ovaj poraz. Utakmicu u utorak dočekujemo s lijepom prednošću iz prvog dvoboja. Trebamo raditi na tome da se naši povrijeđeni igrači što prije oporave. Ako uspijemo da savladamo teškoće s povredama, imaćemo više opcija za finale na “Vembliju”, ako se, naravno, plasiramo u finale", zaključio je trener Barselone.


Novo priznanje za Terme Paradiso - TU Magazin\nBy redakcija on\t Apr 20, 2018 SLOVENIJA, VESTI, WELLNESS & SPA\nTerme Paradiso, koje se nalaze na svega nekoliko minuta vožnje nakon prelaska granice između Hrvatske i Slovenije, a na samo 436 km od Beograda, idealne su za »punjenje baterija«, koje god da je godišnje doba napolju. Wellness Paradiso sa prestižnim Oaza saunama na čelu, je još jednom učestvovao u izboru za Naj Wellness centar u u kategoriji malih Wellness centara i ponovo je izabran kao najbolji u Sloveniji. Hvala za sve vaše glasove i podršku!\nTako su već treću godinu zaredom ovom nagradom, Terme Paradiso nastavile da održavaju tradiciju kvaliteta i raznovrsnosti. Wellnes ponuda je nedavno proširena “madera terapijom” koja predstavlja anticelulit masažu specijalnim valjcima, a pored toga u Wellnesu Paradiso najvaljuju dolazak najnaprednijeg Ergoline Hibrid solarijuma, koji će biti prvi i za sada jedini ove vrste u Sloveniji.\nTakođe, za jesen 2018. Terme Paradiso su najavile otvaranje novog zatvorenog bazena, koji će biti dizajniran za porodice sa mlađom decom, kao i manje “glamping” odmaralište sa tri jedinstvena i potpuno opremljena smeštajna kapaciteta sa pečatom tradicije pčelarstva, karakterističnog za ovaj kraj.\nU tom smislu, Terme Paradiso je svojim novim poslasticama od meda i posebnim medenim programom u Oaza saunama pozdravio i prvi Svetski dan pčela koji se održava svakog 20. maja.


Andrea Pirlo: Srbija je zemlja velikih šampiona, navijaću za vas u Kataru\nBeograd, 2. juna 2022.- Srbija je zemlja velikih sampiona, ne samo u fudbalu, vec i u drugim sportovima, rekao je danas legendarni italijanski fudbaler Andrea Pirlo. Pirlo, nekadasnji fudbaler Intera, Milana i Juventusa, boravi u Beogradu kao promoter italijanskog fudbalskog kampa, sedmog po redu, namenjenog deci od sedam do 14 godina, koji ce se uz podrsku Banke Inteza, odrzati se od 27. juna do 1. jula. Ministar omladine i sporta Vanja Udoviciæ izjavio je da mu je drago sto ce mladi srpski fudbaleri imati prilike da uce od legendarnog Andree Pirla. FOTO TANJUG/ JADRANKA ILIC/ nr\n„U Italiji ima mnogo srpskih igrača, uvek su tu igrali veliki igrači, sa velikim talentom i voljom. Sada su tu Vlahović, Sergej Milinković-Savić. Srbija uvek iznedri velike šampione, iako niste tako velika zemlja“, izjavio je legendarni italijanski fudbaler.\nSrbija je zemlja velikih šampiona, ne samo u fudbalu, več i u drugim sportovima, rekao je danas legendarni italijanski fudbaler Andrea Pirlo.\nPirlo, nekadasnji fudbaler Intera, Milana i Juventusa, boravi u Beogradu kao promoter italijanskog fudbalskog kampa, sedmog po redu, namenjenog deci od sedam do 14 godina, koji će se uz podršku Banke Inteza, održati se od 27. juna do 1. jula.


Kragujevac - Nanogica za načelnika uprave za urbanizam u Kragujevcu - Vesti iz Kragujevca i Šumadije - Pressek.rs\nKragujevac Petak, 30. avgust 2019.\nDoskorašnji načelnik gradske Uprave za prostorno planiranje, urbanizam, izgradnju i zaštitu životne sredine u Kragujevcu Tomislav Spasenić (53) je osuđen 6 meseci „kućnog” zatvora uz primenu elektronskog nadzora.\nKako je Beti rečeno u Višem sudu u Kraljevu, Posebno odeljenje suda za suzbijanje korupcije, Spasenić je pravnosnažnom presudom (od 7. avgusta) oglašen krivim za zloupotrebu službenog položaja u saizvršilaštvu i krivično delo primanje mita.\nKako je portal Pressek pisao, Spasenić je početkom avgusta bio uhapšen uz još tri osobe, kako je tada saopštila policija, zbog sumnje da su omogućili legalizaciju jednog objekta u Kragujevcu koji nije ispunjavao zakonom propisane uslove za to.\nOn je posle hapšenja podneo ostavku na mesto načelnika Gradske uprave za prostorno planiranje, urbanizam, izgradnju i zaštitu životne sredine.\nU istom slučaju, okrivljena je i Mirjana Ranković (56) zaposlena u Gradskoj upravi, za krivično delo zloupotreba službenog položaja u saizvršilaštvu.\nOna je nepravnosnažnom presudom osuđena na kaznu zatvora u trajanju od 4 meseca koju će izdržavati u prostorijama u kojim stanuje uz primenu elektronskog nadzora.\nVeštak građevinske struke Goran Stevanoviću (55) okrivljen je za falsifikovanje službene isprave i izrečena mu je uslovna osuda – kazna zatvora u trajanju od 6 meseci.\nbeta, pressek, foto:M.Č.\n· Petak, 30. avgust 2019. Kupališna sezona na jezeru završava se u nedelju\n· Petak, 30. avgust 2019. Škola sporta SPD Radnički\nGosti tribine Vladan Slavković i Vladimir Marović


Lajčak: Srbija do kraja godine možda na beloj šengen listi\nIzvor: Blic, 01.Apr.2009, 21:37\nMinistar spoljnih poslova Slovačke Miroslav Lajčak izjavio je danas Tanjugu da bi Srbija ove godine mogla da bude stavljena na "belu" šengensku listu, istakavši da će njegova zemlja dati punu podršku Srbiji na tom putu.\nŠef slovačke diplomatije naglasio je da ne vidi razlog zašto Srbija ove godine ne bi dobila bezvizni režim ako ispuni sve potrebne uslove, dodavši da je već počelo korišćenje biometrijskih pasoša, što je jedan od glavnih preduslova za >> Pročitaj celu vest na sajtu Blic << viznu liberalizaciju.\n"Vizna liberalizacija je značajna za sve države zapadnog Balkana i važno je da sve zemlje podjednako ispune mapu puta ka 'belom' šengenu", rekao je Lajčak, koji će sutra u Bratislavi razgovarati sa ministrom spoljnih poslova Srbije Vukom Jeremićem.\nLajčak je izjavio da će s Jeremićem razgovarati o bilateralnim odnosima i procesu evropskih integracija Srbije. Dva ministra će razgovarati i o situaciji na zapadnom Balkanu.\nPovodom davanja savetodavnog mišljenja Međunarodnom sudu pravde u Hagu, koji odlučuje o legalnosti jednostrano proglašene nezavisnosti Kosova, Lajčak je rekao da Slovačka "vodi računa" o tom pitanju i dodao da "još ima vremena" i da treba doneti "pravilnu odluku" po tom pitanju. Slovačka je jedna od pet država članica Evropske unije koja nije priznala jednostrano proglašenu nezavisnost Kosova. Pored nje, to nisu učinile Španija, Grčka, Rumunija i Kipar.\nJeremić sutra boravi u jednodnevnoj poseti Slovačkoj, gde će se sastati i sa predsednikom Ivanom Gašparovičem i premijerom Robertom Ficom.


Potpisuje za Juventus: Pjanić na medicinskim pregledima u Torinu – Haber.ba\nPotpisuje za Juventus: Pjanić na medicinskim pregledima u Torinu\nBh. reprezentativac, Miralem Pjanić, danas će obaviti medicinske preglede u Torinu, nakon čega će i zvanično potpisati ugovor sa Juventusom.\nMiralem Pjanić u redove Stare dame stiže iz Rome, za koju je od 2011. godine, kada je stigao iz Lyona odigrao 185 utakmica. Mali princ je u dresu Vučice postigao 30 golova i upisao 46 asistencija, piše “Faktor“…\nRoma će za transfer dobiti 38 miliona eura, a Pjanić će postati najskuplji bh. fudbaler svih vremena.\nPjanić će se za Staru damu vezati petogodišnjim ugovorom.\nTeme:fudbalska reprezentacija BiH, Juventus, medicinski pregledi, Miralem Pjanić, Torino, ugovor


EU će uskoro biti u problemu da nabavi respiratore\nIzvor: B92, 03.Apr.2020, 23:24\nEvropska unija će imati problema da brzo obezbedi veliki broj respiratora za lečenje pacijenata obolelih od Kovid-19, saopštila je danas Evropska komisija.\nProblem će, kako su naveli, nastati zbog složenosti tih mašina i velike potražnje za njima.\nKomisija je pokrenula zajedničku proceduru nabavke 17. marta za kupovinu respiratora u ime 26 zemalja članica bloka, u cilju smanjenja cena i konkurencije među državama koje traže mašine. Komisija sa sedištem >> Pročitaj celu vest na sajtu B92 << u Briselu saopštila je da su dobavljači odabrani i da im šalje ugovore pre nego što zemlje članice počnu pregovore o konkretnim isporukama, prenosi Rojters.\n"Uzimajući u obzir tešku situaciju na tržištu i složenost proizvoda poput respiratora, očekuje se da cće njihova proizvodnja i isporuka potrajati", rekao je portparol Komisije na brifingu.\nBlic: "TEŠKA SITUACIJA NA TRŽIŠTU" Brisel u problemu oko nabavke respiratora\nRadio 021: Velika potražnja za respiratorima, EU u problemu oko nabavke\nJUGpress.com: EU u problemu oko nabavke respiratora


Naravno, na sebi svojstven način- i to objavom na društvenoj mreži instagram, kako je i do sada radila.\nOdgovor Sonje Vuksanović\n"Koliko poštuješ žensko, toliko si muško. I kraj priče", poručila je Sonja aludirajući na sve ono što se u subotu veče odigralo u njihovoj kući nakon čega je Sonja otišla u policiju kako bi supruga prijavila za nasilje u porodici.\n"Sramoto jedna, PRIJATELJICE NOĆI, od Adrijane Lime imaš samo LIM" BESNI Lukas u otvorenom pismu IZVREĐAO Sonju, ali tu nije kraj!\nPodsetimo, ni Lukas nije izbegao da se javi nadležnim organima gde je i priznao krivicu, a kakva ga kazna čeka za to, pročitajte OVDE. U nekoliko navrata popularni folker je na društvenim mrežama objavljivao poruke koje su u direktnoj vezi sa njegovom suprugom Sonjom, a ovo je prvi put da se posle svih skandala oglasila i ona. Međutim, oglasila se i prva supruga Ace Lukasa koja je samo jednom porukom unela pravu pometnju. O čemu se radi i da li je time aludirala na Acu i Sonju, pročitajte OVDE.\nVIDEO: SATIMA JE ISPITIVAN Evo šta je Lukas rekao po izlasku iz Tužilaštva (VIDEO)


Možda je “srodna duša” kraj vas, ali vam predrasude ne daju da je vidite… - Lepota i zdravlje\nIako su nas još dok smo bili dete učili da zaključke ne donosimo olako, a naročito kad je o ljudima reč, neretko činimo upravo to. Ako za takvo ponašanje možemo da nađemo opravdanje, onda je to sigurno današnji tempo života, koji nam ne dozvoljava čak ni da onima koji su nam bliski posvetimo dovoljno vremena, a kamoli da se potrudimo da nekoga dobro upoznamo.\nPrvi utisak ne mora da bude konačni utisak: Koliko ste samo puta nesvesno “razvrstali” ljude (neozbiljan, nepouzdan, odgovoran, mamin sin…) na osnovu samo nekoliko zapažanja poput odeće, frizure i nekog, možda i jedinog, kašnjenja na sastanak? Tvrdnja da nemamo vremena da stalno dajemo nove šanse ljudima koji nas okružuju, jer “ko im je kriv kad nisu ostavili sjajan prvi utisak”, može biti razglog za to što smo još uvek same ili u vezi kojom nismo zadovoljni – kažu psiholozi.\nPotrudite se da nekoga upoznate: Bez obzira da li vam je neko privlačan kao muškarac ili mislite da je s njim lepo biti prijatelj – važno je da znate njegove mane, vrline, šta voli… U pravu su oni koji tvrde da se “suprotnosti privlače”, ali ne greše ni oni koji tvrde da se “sličan sličnom raduje”. No, nije zgoreg imati u vidu da će ženi, kojoj je primarna karijera, prijati društvo muškarca koji je uspešan u poslu, ali i spreman da bude njen “najvernijji navijač”. Ukoliko imate avanturistički duh, sasvim je prirodno da nađete dečka/druga koji jedva čeka da krene na rafting, osvajanje planina, safari…\nPredrasude: Izbor partnera u velikoj meri odaje naše pravo ja. Stoga, ako se čudite što je vaša prijateljica – uvek doterana i odgovorna – započela vezu sa “razbarušenim” slikarem, očigledno je ne poznajete dovoljno dobro. To što su takve kombinacije retke, jer odudaraju od onoga što se smatra “skladnim parom”, ne znači da su njihovi odnosi imalo gori od drugih. Ljudi se, samo, češće priklanjaju sličnijima, jer od drugačijeg zaziru ili ih opterećuju predrasude.\nZavirite iza očiglednog: Možda i sami, pokušavajući da nađete partnera koji vam je vrlo sličan, ne primećujete “srodnu dušu” u nekome ko je tu uz vas, ali vam se čini da nikad ne biste mogli biti s takvim muškarcem, jer suviše odudara od vaše “slike idealnog”. Nemojte mi reći da nikad niste čule nekog svog druga kako kaže “Celog života su mi se sviđale visoke crnke, a oženio sam nisku plavušu”. Vredi misliti o tome 😉\nPročitajte i… Šta sve čini seksepil?\nRaku treba psihološka relaksacija, a neko iznenada kritikuje rad Blizanaca


13.04.2020 u 11:57\nNišta nije slučajno - novi dokazi o povezanosti eksploatacije prirode i pandemija\nNaučnici raspolažu novim dokazima o povezanosti čovekove eksploatacije prirode i pandemija. Ustanovili su da bliski kontakt s divljim životinjama kroz lov, trgovinu ili uništavanje prirodnih staništa svet suočava s povećanim rizikom od izbijanja epidemija novih bolesti. Veruje se da je epidemija korona virusa krenula od slepih miševa, dok i ostale divlje životinje, verovatno ljuskari, imaju ulogu u prenosu virusa na čoveka. Pretpostavlja se da je životinja koju je zarazio šišmiš, možda pangolin, inficirala prvog čoveka, a postoje i jake indicije po kojima je na izvor zaraze uticala upravo trgovina divljim životinjama, prenosi Tanjug. Poslednja studija upućuje na to da su istraživači pronašli naučne radove s podacima o bolestima koje su prešle sa životinja na ljude, a zatim su ih\nPeščana oluja u srednjoj Aziji, pojačano loženje na čvrsta goriva, ali i prašina i čađ koje je vetar podigao posle snega izgleda da su bili glavni razlog zbog koga se Beograd minulog petka opet našao na vodećem mestu na listi najzagađenijih gradova sveta. Da je ovo uticalo na loš kvalitet vazduha u gradu potvrdili su i u Ministarstvu za zaštitu životne sredine. – Tačno je da je na zagađenost uticala peščana oluja na Kaspijskom jezeru, tačno je i da su tome dodatno doprineli i pojačano loženje na čvrsta goriva, ali i remisija čestica PM 10 i PM 2,5 koje su u međuvremenu pale na sneg. Pošto se sneg brzo otopio i zemlja osušila, vetar je te čestice podigao u donji sloj atmosfere zbog čega je vazduh u gradu na nekim lokacijama, ne svim, bio jako zagađen – rekao je za naš list Goran Trivan,\n29.03.2020 u 20:20\nRezultati globalne mreže za praćenje transporta peska na velike udaljenosti pokazali su da je dominantni doprinos zagađenosti vazduha bio „atipičan transport ogromne količine peska sa udaljenosti više hiljada kilometara sa istoka”. To je posledica meteorološke sinoptičke situacije koja je uslovila da vazdušna masa sa istoka prodre duboko u centralnu Evropu kao i njen i zapadni-severozapadni deo, navodi se u saopštenju državne mreže za monitoring kvaliteta vazduha Agencije za zaštitu životne sredine. U saopštenju se dodaje da su danas vrednosti koncentracija suspendovanih čestica su ponovo u normalnom opsegu, dok su u noći između 26. i 27. marta bile detektovane visoke koncentracije suspendovanih čestica PM10 i nešto manje koncentracije PM2.5, javlja Tanjug. Podseća se da se, s


NSRS o Prijedlogu zakona o javnom redu i miru – Info366.net\nPočetna | Dešavanja | NSRS o Prijedlogu zakona o javnom redu i miru\nNarodni poslanici Republike Srpske trebalo bi da na sjednici koja će početi danas, razmatraju prijedloge Zakona o javnom redu i miru i Zakona o izmjenama Zakona o imovini i potraživanjima kojima upravlja Fond za upravljanje nekretninama i potraživanjima Republike Srpske.\nPoslanici bi trebalo da razmatraju Konsolidovani izvještaj o izvršenju budžeta Republike Srpske za 2013. godinu, te Konsolidovani izvještaj o izvršenju Budžeta Srpske za period 1. januar – 30. juni 2014. godine.\nBiće razmatrani i Prijedlog budžeta Regulatorne komisije za energetiku RS za 2015. godinu, Nacrt strateškog plana razvoja poljoprivrede i ruralnih područja RS 2015 – 2020. godine.\nNa dnevnom redu je izvještaj Glavne službe za reviziju javnog sektora RS o reviziji Konsolidovanog godišnjeg finansijskog izvještaja za korisnike budžeta RS za 2013. godinu, te Godišnji revizorski izvještaj Glavne službe za reviziju javnog sektora Republike Srpske za 2014. godinu.\nNarodna skupština trebalo bi da razmatra izvještaj Glavne službe za reviziju javnog sektora Republike Srpske o reviziji Zbirnog finansijskog izvještaja Ministarstva poljoprivrede, šumarstva i vodoprivrede Republike Srpske za period 1. januar – 31. decembar 2013. godine.\nBiće razmatran izvještaj Glavne službe za reviziju javnog sektora RS o reviziji godišnjih finansijskih izvještaja “Željeznica Republike Srpske” za 2012. godinu, te izvještaj Komiteta za koordinaciju nadzora finansijskog sektora Republike Srpske za 2013. godinu.\nNa dnevnom redu je i izvještaj o poslovanju Investiciono-razvojne banke Republike Srpske i fondova za 2013. godinu, sa izvještajem nezavisnog spoljnog revizora, izvještaj o stanju u bankarskom sistemu Republike Srpske za 2013. godinu, te izvještaj o poslovanju i rezultatima rada sa finansijskim izvještajem Agencije za bankarstvo Republike Srpske za 2013. godinu.\nPoslanici će razmatrati izvještaj o poslovanju i rezultatima rada sa finansijskim izvještajem Agencije za bankarstvo Republike Srpske za 2013. godinu, izvještaj Agencije za osiguranje Republike Srpske o finansijskom poslovanju za 2013. godinu, izvještaj Komisije za hartije od vrijednosti Republike Srpske, izvještaj Komisije za hartije od vrijednosti Republike Srpske o stanju na tržištu hartija od vrijednosti za 2013. godinu.\nNa dnevnom redu je finansijski izvještaj Komisije za hartije od vrijednosti Republike Srpske za 2013. godinu, izvještaj Republičke komisije za utvrđivanje sukoba interesa u organima vlasti Republike Srpske o radu za 2013. godinu, te Izvještaj Komisije za žalbe o radu za 2013. godinu.\nParlament Srpske trebalo bi da razmatra izvještaj o saradnji institucija Republike Srpske sa Haškim tribunalom za 2013. godinu, kao i Godišnji izvještaj Visokog sudskog i tužilačkog savjeta BiH za 2013. godinu.\nPred poslanicima će biti izvještaj o izvršenom administrativnom nadzoru nad radom jedinica lokalne samouprave za period 1. januar 2013 – 31. decembar 2013. godine, kao i izvještaj o izvršenju Plana rada i finansijskog plana Fonda za zaštitu životne sredine i energetsku efikasnost Republike Srpske za 2013. godinu.\nDnevnim redom obuhvaćena je i informacija o realizaciji projekata koji se finansiraju iz sredstava ekonomsko-socijalne komponente Razvojnog programa Republike Srpske sa stanjem na dan 31. juli 2014. godine, te informacija o aktivnostima Republike Srpske u oblastima regionalne i institucionalne saradnje.\nPoslanici će razmatrati i informaciju o realizaciji Strategije naučnog i tehnološkog razvoja Republike Srpske 2012-2016. godina, za period 1. januar – 31. decembar 2014. godine.\nNarodna skupština trebalo bi da razmatra prijedlog odluke o usvajanju prijedloga izmjena i dopuna Prostornog plana Republike Srpske do 2025. godine, te prijedlog odluke o usvajanju prijedloga Prostornog plana područja posebne namjene Nacionalni park “Sutjeska”.\nBiće razmatrani i Prijedlog odluke o prihvatanju zaduženja Republike Srpske kod Razvojne banke Savjeta Evrope za Projekat zatvaranja kolektivnih centara, te prijedlog odluke o izmjeni odluke o prihvatanju zaduženja Republike Srpske kod Svjetske banke – Međunarodne asocijacije za razvoj za Projekat energetske efikasnosti.\nNa dnevnom redu je i prijedlog odluke o izmjeni i dopuni odluke o davanju saglasnosti za izdavanje garancije Republike Srpske za kreditno zaduženje Јavnog preduzeća “Autoputevi Republike Srpske” kod Evropske banke za obnovu i razvoj za Projekat izgradnje auto-puta Banjaluka – Doboj, prva faza.


INFO ::: Saopštenja - STRANA 8 > Stop Fašizmu!!!\nSkandiranje "Zig heil", "Nož, žica, Srebrenica" i drugih fašističkih parola na Filozofskom fakultetu tokom obležavanja destogodišnjice građanskih i studentskih protesta jasno pokazuje stanje u kome se nalazi društvo u Srbiji. Istovremeno je napadnut i politički lider alternative u Srbiji Čedomir Jovanović koja se danas suprotstavlja dominantnoj nacionalističkoj politici u Srbiji.\nSkandalozno je što na Beogradskom Univerizitetu postoje grupe koje na ovaj način žele da obeleže deset godina od početka studentskih protesta. Ovakvo ponašanje je posledica prećutkivanja i podsticanja fašizma i nacionalizma u Srbiji od strane vladajuće elite. Odsustvo reakcije i adekvatnog sankcionisanja nedozvoljenog ponašanja ovakve vrste onemogućuje suštinske promene u Srbiji. Bez suočavanja sa politikom Srbije u prošloj deceniji i bez osude svih zločina koji su u naše ime počinjeni, ne može biti ni demokratije ni pravne države.\nNVO traže da se odgovorne organizacije i pojedinci za ovakve isupe najoštrije kazne i da vlasti prestanu sa podrškom grupama koje zastupaju nacionalističke i fašističke stavove. Podsećamo javnost da je na Filozovskom fakultetu osnovana organizacija \_"Obraz\_" i da je jedan od njenih utemeljivača profesor tog fakulteta Radoš Ljušić. Ovih dana svedoci smo da se rehabilituje i ratni zločinac Željko Ražnatović Arkan kroz koaliciju njegovih saradnika i vladajućih partija u Srbiji.\nPozivamo i studentske organizacije da jasno osude ovakve postupke i time pokažu da im cilj nije samo kratkoročna finansijska korist u vidu smanjenja školarina, već i borba za vrednosti koje će odrediti budućnost Srbije.


Održana CEFTA sedmica i sastanak CEFTA Zajedničkog odbora – Biznis.ba\nNaslovnaBiHOdržana CEFTA sedmica i sastanak CEFTA Zajedničkog odbora\nobjavljeno 19. dec 2019. u 16:00\nU okviru predsjedavanja Republike Albanije CEFTA 2006 sporazumom za 2019. godine, u organizaciji Ministarstva finansija i ekonomije Republike Albanije u Tirani je od 16. do 18. decembra održana CEFTA sedmica i sastanak CEFTA Zajedničkog odbora.\nDelegaciju Bosne i Hercegovine predvodio je zamjenik ministra vanjske trgovine i ekonomskih odnosa BiH Mato Franjičević.\nCEFTA sedmice počela je regionalnim sastankom nacionalnih odbora za olakšavanje trgovine, sljedeći dan su održani sastanci Pododbora za trgovinu uslugama i Odbora CEFTA kontakt tačaka na kojima su finalizirani dokumenti i narednog dana su usvojeni na sastanku Zajedničkog odbora – saopćeno je iz Ministarstva vanjske trgovine i ekonomskih odnosa BiH.\nU saopćenju se navodi da su CEFTA strane usvojile ministarske zaključke i odluke i preporuku koje predstavljaju obavezu za CEFTA strane u narednom periodu: Odluku o uspostavljanju validacionog postupka za međusobno priznavanje nacionalnih programa ovlaštenih privrednih subjekata CEFTA strana u pogledu sigurnosti i zaštite; Odluku o produženju ugovora dDirektoru CEFTA Sekretarijata.\nUsvojile su i Odluku o uspostavljanju Komisije za izbor za zapošljavanje osoblja CEFTA Sekretarijata i Preporuku strategija upravljanja rizikom 2020-2024.\nNajvažniji dokument koji je usvojen tokom Zajedničkog odbora je dodatni protokol 6 o trgovini uslugama uz CEFTA 2006 sporazum, čijim usvajanjem se kompanijama i organizacijama otvara tržište za trgovinu uslugama i dalju ekonomsku integraciju, omogućava međusobno priznavanje posebnih licenci, profesionalnih kvalifikacija i dr.\nU okviru dnevnog reda sastanka predstavljen je izvještaj Podobora za carine i pravila porijekla za 2019. godinu, kojim je predsjedavala Bosna i Hercegovina, i prioriteti BiH za predsjedavanje CEFTA 2006 Sporazumom u 2020. godini.\nParalelno sa sastankom Zajedničkog odbora održana je jednodevna konferencija „CEFTA: Pretvaranje izazova u mogućnosti“.\nKonferencija je održana kroz pet panel diskusije: „CEFTA: Postignuća i perspektive“, „Regionalna ekonomska integracija danas i sutra“, „Jačanje regionalne trgovine: napredak i naredni koraci“, „Liberalizacija trgovine uslugama – novi okvir“ i „CEFTA 2020: Zajednička vizija prema budućnosti“.\nSekretar Ministarstva vanjske trgovine i ekonomskih odnosa BiH Hamdo Tinjak je učestvovao kao panelist u okviru panela Zajednička vizija prema budućnosti, na kojem je istaknuo značaj predsjedavanja Bosne i Hercegovine CEFTA Sporazumom i drugim strukturama. Naglasio je da je BiH opredjelijenja postizanju ciljeva predviđenim prioritetima predsjedavanja bez obzira na izazove sa kojima se bude susretala – saopćeno je iz Ministarstva vanjske trgovine i ekonomskih odnosa BiH.


Konkurs za otkup knjiga - za 2.747 naslova 98 miliona dinara\nKultura Autor:Matija Jovandić30. jul. 202015:19\nKonkursna komisija za otkup knjiga za biblioteke odabrala je 2.747 naslova 195 izdavača, sa ukupnim tiražom od 136.518 primeraka i za to će biti izdvojeno 98,2 miliona dinara, saopšteno je danas iz Ministarstva kulture.\nNa konkurs za otkup publikacija za biblioteke, objavljenih na srpskom jeziku i jezicima nacionalnih manjina, ove godine se prijavilo 203 izdavača i distributera, sa ukupno 4.253 publikacije, saopšteno je iz Ministarstva.\nU Ministarstvu navode da je planirani budžet za realizaciju konkursa, zatvorenog 15. maja 2020. godine, iznosio 100 miliona dinara, ali je „zbog odustajanja pojedinih biblioteka iz tehničkih razloga (nemogućnost blagovremenog prijema publikacija) ukupno utrošeno 98.192.183,90 dinara“.\nPravo odabira publikacija sa spiska izabranih naslova imala je 181 biblioteka sa teritorije Republike Srbije, kao i svi saveti nacionalnih manjina, dodaje se u saopštenju.\nReagovanje – „Teške kvalifikacije uvek iste grupe izdavača“\nO komisiji koja je odlučivala o otkupu knjiga bili su Aleksandar Jerkov (predsednik), Petar Pijanović, Predrag J. Marković, Boško Milin i Vladimir Šekularac.\nOtkup je izvršen za publikacije od značaja za kulturu i umetnost iz više oblasti: domaća književnost, prevodna književnost, književnost za decu, umetnički strip, umetnost i humanističke i društvene nauke. Publikacije su otkupljene za javne biblioteke na području Srbije, što za većinu njih predstavlja glavni izvor obnavljanja fondova novim naslovima, dodaju u Ministarstvu.\nKompletni rezultati konkursa, kao i obrazloženje komisije, mogu se videti na sajtu Ministarstva kulture.\nMinistarstvo kultureOtkup knjigaRezultati konkursa


Predsednik Poljske pozvao na uvođenje sankcija Rusiji i „Gaspromu“ - 24.01.2021, Sputnik Srbija\nPoljski predsednik Andžej Duda pozvao je na povećanje sankcionog pritiska na Rusiju i ograničavanje mogućnosti „Gasproma“ u Evropskoj uniji, uoči sastanka... 24.01.2021, Sputnik Srbija\nevropa, svet, vesti, andžej duda, poljska, rusija\n21:24 24.01.2021 (Osveženo: 01:07 26.08.2021)\n© Sputnik / Alekseй Vitvickiй / Uđi u foto-galerijuPredsednik Poljske Andžej Duda na samitu NATO-a u Varšavi\nPoljski predsednik Andžej Duda pozvao je na povećanje sankcionog pritiska na Rusiju i ograničavanje mogućnosti „Gasproma“ u Evropskoj uniji, uoči sastanka ministara spoljnih poslova EU na kojem će se razgovarati o koracima prema Rusiji zbog situacije oko Alekseja Navaljnog.\nU intervjuu za „Fajnenšel tajms“, Duda je razgovor o pooštravanju sankcija nazvao „apsolutno opravdanim“, s obzirom na ponovno ujedinjenje Krima sa Rusijom.\n„Jedini način da se to uradi (da se Rusija natera da promeni politiku) bez pušaka, topova i bombi je uz pomoć sankcija. Stoga smo spremni da pomognemo u postizanju konsenzusa po ovom pitanju“, rekao je poljski predsednik.\nS tim u vezi, predsednik Poljske predložio je da se deluje putem pritiska na „Gasprom“, a predlog je dat u svetlu rasprave o ideji zaustavljanja izgradnje gasovoda „Severni tok 2“ zbog situacije sa Navaljnim, kako se navodi u rezoluciji Evropskog parlamenta koja je usvojena prošlog četvrtka. Na potrebi da Evropska unija odustane od „Severnog toka 2“ takođe insistiraju Sjedinjene Američke Države čiji je cilj da snabdevaju Evropu svojim tečnim gasom.\n„Mislim da ako ograničimo mogućnost ekonomskog funkcionisanja ‘Gazproma’ u EU, a posebno u pogledu zaključivanja novih (sporazuma) o investicijama, onda će situacija sa pitanjima kao što je poštovanje međunarodnog prava, kao i ljudskih prava i političkih prava u Rusiji, početi da se kreće napred, jer će ovo biti ozbiljan korak u oblasti ekonomskih interesa Rusije“, rekao je on.\nGlavni ruski partner za „Severni tok 2“ u Evropskoj uniji – Nemačka – nastavlja da insistira na tome da gasovod treba da se izgradi, što je prošlog četvrtka potvrdila kancelarka Angela Merkel. U nedelju je isti stav zauzeo i koordinator nemačke vlade za Rusiju Johan Zathof, koji je u intervjuu za „Zarbriker cajtung“ izjavio da je protiv novih sankcija Rusiji i pozvao da se sudbina „Severnog toka 2“ ne povezuje sa hapšenjem Alekseja Navaljnog.\nNeodobrene protestne akcije održane su u subotu u različitim gradovima Rusije. Pristalice opozicionog lidera Alekseja Navaljnog pozvale su ljude da izađu na ulice. Rusko Ministarstvo unutrašnjih poslova i Generalno tužilaštvo više puta su upozoravali na odgovornost i organizatora i običnih učesnika na neodobrene akcije.\n„Fortuna“ nastavlja rad na „Severnom toku 2“


PRODUKTIVAN SASTANAK: Evo kako da uspešno vodite poslovne sastanke\nOVO JE SONJA IZ LONDONA KOJA TVRDI DA JE DAČIĆEVA ĆERKA Poslala mu i ove 6 233\t702\nKORONA MIROVALA U PRETHODNA 24 SATA: Novozaraženih 2.864, preminulo 37 89\t118\nBRUTALNI ODGOVOR KNEŽEVIĆA MILU! Ako je Vučić monstrum, zašto NE SKONIŠ 64\t220\nSaveti za produktivnost\nnemanja jokic\t 23.01.2020. 08:49h\nČak i kada ste trčali da stignete na vreme, odložili ostale obaveze, pripremali nacrt onoga što nameravate da kažete, često se dešavalo da čekate pola sata da sastanak počne, nije bilo ni prilike da iznesete svoje mišljenje ili ste sate izgubili sedeći u sali a da nikakve odluke nisu donete...\nNaravno da ne mora da bude ovako. Ako ste u prilici da vodite sastanke i želite da to radite najbolje što možete, evo nekoliko pravila koja poštuju uspešni rukovodioci.\nPredstavite dnevni red\nMožda mislite da se ova tačka podrazumeva, ali mnogo sastanaka započinje bez jasnog plana.\nDnevni red sastanka može se poslati mejlom svima koji bi trebalo da prisustvuju, može se napisati na tabli, ili jednostavno usmeno saopštiti pre nego što sastanak počne. Svakako, svi bi trebalo da znaju zašto su tačno pozvani i šta bi trebalo da bude postignuto.\n„Ako pred sobom nemam dnevni red, napuštam sastanak“, kaže Anet Katino, izvršna direktorka osiguravajuće kopanije iz Nju Džersija „QualCare Alliance Network“.\n„Ako ni ja ni oni koji su me pozvali ne znamo zašto smo se našli, onda nema ni razloga za sastanak. Veoma je važno privući pažnju ljudi i držati ih fokusiranima, a ne samo sakupiti se u istoj prostoriji, početi ćaskanje i nadati se najboljem“, dodaje ona.\nPočnite na vreme. Završite na vreme\nNišta ne može oduzeti energiju i motivaciju za rad kao sedenje u praznoj sali i čekanje da se ona napuni. Zašto mnogi rukovodioci i menadžeri veruju da im pozicija daje pravo da kasne? Da li misle da će tako drugima pokazati kako su veoma zauzeti i da je njihovo vreme vrednije od vremena ostalih? Ili žele da na taj način podsete kolege da bez njih ključne odluke ne mogu da budu donete?\nVreme je novac i ako šef kasni, njegova firma je na gubitku jer zaposleni ne rade svoj posao već gube vreme u čekanju. Osim toga, zaposleni se ugledaju na primer svog šefa. Ako on ne poštuje tuđe vreme, i oni će početi da se ponašaju slično.\nTeri Landgren, predsednik luksuznog američkog lanca robnih kuća „Macy’s“, nikada se nije ustručavao da primenjuje stroga pravila kada se radi o stizanju na vreme: „Ako je sastanak u 8:00, ne možete stići u 8:01”, kaže on. „Zauzeti ljudi ne mogu da čekaju ni minut. Ako neko zbog vas odlaže bar jedan važan telefonski poziv, onda morate biti disciplinovani i doći tačno u minut.“\nJednako je važno i da se sastanak na vreme završi. Kada znate koliko ćete se zadržati, možete da planirate ostale dnevne aktivnosti i da se brzo vratite na posao. „Volim da imam dnevni red svakoga dana i da mogu da tačno isplaniram svoj rad“, dodaje Landgren.\nZavršite planom akcije\nOstavite poslednjih nekoliko minuta svakog sastanka za razgovor o narednim koracima.\nOva diskusija bi trebalo da podrazumeva i odlučivanje o tome ko je odgovoran za šta i koji su rokovi za izvršenje. Ako ovo ne uradite, vreme koje ste proveli na sastanku biće za nijansu manje kvalitetno.\nŠeli Arkambo, izvršna direktorka američke firme koja pomaže kompanijama da ispunjavaju zakonske standarde „Metric Stream“, sastanke završava pitanjem: „Kod koga je lopta?“\n„U sportu, onaj ko dobije loptu ima kontrolu nad daljim tokom utakmice“, kaže ona, „Baš taj igrač određuje šta se dešava sledeće. To je odlično pitanje, jer postajete sigurni da imate kontrolu nad situacijom.“\nMark Toro, partner u kompaniji za upravljanje nekretninama „North American Properties“ iz Atlante, kako bi završio sastanak, koristi skraćenicu, uobičajenu u mejlovima na engleskom jeziku: W.W.D.W.B.W., što otprilike znači: Ko šta radi i do kada završava (Who will do what by when).\n„Ako neko tokom sastanka kaže rečenicu poput: Moramo da potpišemo ovaj ugovor, svi znaju šta će biti moje sledeće pitanje. Tako smo u našoj firmi istrenirali jedni druge i pokušavamo to da uradimo i sa poslovnim saradnicima“, kaže Toro.\nNeka svako zna svoju ulogu\nZapitajte se koja je uloga svakog učesnika sastanka. Veća je verovatnoća da će ljudi dati svoj pun doprinos ako tačno znaju šta se očekuje od njih. Da li je poenta sastanka da svako dobije nalog od rukovodioca, ili ste se okupili zbog diskusije radi postizanja konsenzusa?\nAko se radi o sastanku na kome je potrebno da se angažuju svi zaposleni, jedna od glavnih odgovornosti lidera jeste da jasno saopšti zaposlenima šta se od njih očekuje i da ih motiviše da se slobodno izjašnjavaju.\nKarl Bas, bivši direktor „Autodeska“, američke softverske korporacije, kaže da često postoji napetost kada je potrebno da ljudi izraze svoj stav i mišljenje: „Na početku svakog sastanka jasno stavite do znanja učesnicima da li je potrebno samo da čuju svoje zadatke ili da učestvuju u donošenju odluke. U suprotnom, ljudi bi mogli da se osećaju frustrirano zato što govore ili ne govore o svojim stavovima.“\nKontrolišite sastanak, a ne razgovor\nAko vodite sastanak, budite kristalno jasni na početku. Izložite dnevni red i ciljeve sastanka, ali tada je vreme da budete tihi i pustite druge da govore. Ako prvo saopštite svoje mišljenje, verovatno ćete čuti samo izjave saglasnosti okupljenih, a time ne postižete ništa.\nEvo korisnog podsetnika Dejvida Kotea, bivšeg izvršnog direktora američkog proizvodno-trgovinskog konglomerata „Honeywell“: „Ako vodite sastanak, vaš pravi posao je na kraju sastanka, a ne na njegovom početku. Vaš zadatak je da čujete sve činjenice, sva mišljenja i na kraju donesete dobru odluku.“\nMnogo je strategija koje bi dobar menadžer trebalo da poznaje. Kao što možete naučiti kako da uspešno vodite sastanak, tako možete naučiti i kako da planirate poslovne događaje, kako da efikasno komunicirate sa članovima svog tima, da uspešno radite kada ste u stisci sa vremenom i još mnogo toga.\nNa putu ka uspehu u menadžerskom poslu niste sami. Mnogi su prošli tim stazama i uspešno prevazišli sva iskušenja. Danas postoje škole u kojima možete uspešno i brzo savladati potrebna znanja i veštine i postići svoj maksimum u poslu. Neka vaša budućnost počne odmah, postanite uspešan biznismen i vođa koji svojim poslovanjem inspiriše kolege.\nmenadžersastanakuspehmenadžmentmarketing menadžerliderstrateški menadžmentvođa timaposlovne idejelični razvojstručno usavršavanjeposlovna škola\nOVO JE SONJA IZ LONDONA KOJA TVRDI DA JE DAČIĆEVA ĆERKA Poslala mu i ove slike pa zatražila alimentaciju?! Evo šta mu piše u pismu 6 233\t702\nNASTRADALI VOJNIK RODOM JE IZ VRANJA: Poginuli mladić imao je samo 21 godinu, a potiče iz POZNATE PORODICE! 33\t914\nSAD JE KASNO Poslednja objava na Fejsbuku tragično preminulog Momira Lukovca tera SUZE NA OČI (VIDEO) 12\t781


Јоксимовић: Европски пут Србије јасно зацртан | Градске инфо\nJoksimović je na manifestaciji povodom obeležavanja Dana Evrope-Festival Evrope u Beogradu rekla da građani Srbije, uz sve probleme koji se otvaraju s vremena na vreme, jasno žele da vide evropsku budućnost.\n“Posla ima mnogo, posla uvek ima na evropskom putu, reforme, bolji život koji građani očekuju, sve su to teme kojima se bavimo. Kao ministar koji dugo vodi pregovore mogu da kažem da EU i sve zemlje prepoznaju koliko je Srbija napredovala, koliko je stabilna i da ima šta da ponudi i doprinese konceptu EU“, rekla je Joksimović koja je na Kalemgdanu sa šefom Delegacije EU u Srbiji Emanuelom Žiofreom i zamenikom gradonačelnika Goranom Vesićem obišla štandove zemalja članica EU, Vlade Srbije i Evropskog pokreta.\n“Mislim da je to lep pristup jer naši građani kada govore o EU, kao da govore o nečemu apstraktnom, a zapravo se radi o zemljama sa kojima blisko sarađujemo u brojnim oblastima, gde naši građani idu na odmore, da rade, studiraju… Da ne govorimo o investicijama koje dolaze u Srbiju i koje na najbolji način pokazuju koliko smo integrisani u zajedničko evropsko tržište““, istakla je Joksimović.\nBez posebnog zakona oldtajmeri će nestati iz Srbije\nOznakeBeograd Dan Evrope evropske integracija Jadranka Joksimović\nU našoj zemlji 468 novih slučajeva korona virusa


Dan online - Ekonomija: Gubici na mreži koštali građane 14,4 miliona - 2018-11-26\nEkonomija ENERGETSKE KOMPANIJE I U PROŠLOJ GODINI POSLOVALE NA RAČUN POTROŠAČA ELEKTRIČNE ENERGIJE\nVišemilionski troškovi po osnovu gubitaka Gubici na mreži koštali građane 14,4 miliona Gubici na elektromreži su u prošloj godini koštali potrošače 14,4 miliona eura. Od toga se 6,95 miliona odnosi na gubitke Crnogorskog elektroprenosnog sistema (CGES), a 7,45 miliona na gubitke Crnogorskog elektrodistributivnog sistema (CEDIS)\nGubici u distributivnom sistemu prošle godine su iznosili 14,96 odsto, dok su gubici u prenosnom sistemu činili 3,52 odsto bruto domaćeg konzuma, pokazuju podaci Regulatorne agencije za energetiku (RAE). Gubici u prenosnom sistemu kojim upravlja Crnogorski elektroprenosni sistem (CGES) nijesu prelazili dozvoljenu granicu od 3,73 odsto, dok su gubici u distributivnom sistemu značajno iznad 8,43 odsto dozvoljenih gubitaka. Distributivni sistem kontroliše Crnogorski elektrodistributivni sistem (CEDIS).\nRAE u svom izvještaju nije navodila kolika je vrijednost u eurima gubitaka na elektromreži. Iz CGES-a i CEDIS-a su nam te podatke dostavili. Prema njihovim podacima, gubici na elektromreži su lani koštali potrošače 14,4 miliona eura. Od toga se 6,95 miliona odnosi na gubitke CGES-a, a 7,45 miliona na gubitke CEDIS-a. Gubici u prenosu su iznosili 126,9 gigavat-sati (gVh), a u distributivnom sistemu 399,56 gVh.\n– Gubici u prenosnom sistemu se odnose isključivo na tehničke gubitke i predstavljaju gubitke usled proticanja električne energije kroz provodnike i transformatore. Nivo tehničkih gubitaka u prenosnoj mreži je na nivou prosjeka u evropskim prenosnim mrežama, i u 2017. godini iznosili su 2,26 odsto. Trošak koji je CGES imao po osnovu gubitaka električne energije u prenosnom sistemu Crne Gore u 2017. godini, iznosio je 6.950.435 eura – naveli su iz te kompanije.\nKada je u pitanju distributivni sistem, od 399,56gVh gubitaka, u tarife je transponovano 196 gVh, što je potrošače koštalo 7,45 miliona.\n– Odobrena količina gubitaka utvrđena je primjenom procenta od 8,43 odsto na neto distributivniu potrošnju. Procenat gubitaka utvrđen je studijom gubitaka koju je za potrebe CEDIS-a, a u svrhu utvrđivanja regulatornog prihoda izradio Elektrotehnički fakultet Podgorica. Studija gubitaka je revidovana od strane Energetskog koordinacionog centra Beograd. Cijene energije za pokrivanje gubitaka, koja se koristi za utvrđivanje novčanog iznosa (troška) gubitaka uzete su sa Hupeksa kao referentne berze električne energije određene odlukom Regulatorne agencije za energetiku. Ostvareni trošak po osnovu gubitaka u distributivnom sistemu za 2017. godinu iznosi 16.310.500 eura – saopštili su iz CEDIS-a.\n– Konkretno, cijena dozvoljenih gubitaka koju su domaćinstva sa dvotarifnim mjerenjem plaćala u 2017. godini iznosila je 0,6954 eurocenti po kilovat-satu (kVh) u višoj, odnosno 0,3477 eurocenti po kVh u nižoj tarifi, dok je u 2018. godini cijena manja za 0,52 odsto. Navedena cijena dozvoljenih gubitaka temelji se na stepenu opravdanih tehničkih gubitaka prethodno utvrđenih studijama koje su, shodno odredbama Zakona, sproveli CEDIS i CGES i revidovale nezavisne stručne institucije. Važno je istaći da su tehnički gubici fizička pojava koja neizbježno nastaje prilikom prenosa i distribucije električne energije od proizvodnih objekata do krajnjih potrošača – naveli su iz RAE.D.M.


Barsa nudi Juventusu levog beka - Sportske.net\nBarsa nudi Juventusu levog beka\n"Bjankoneri" traže čoveka za levi bok u odbrani, "Blaugrana" im nudi rešenje.\nProkletstvo najskupljih, posle Ronalda, promašaj za promašajem...I Selta zaustavila Barselonu!Prvi gol u Primeri za Dembelea!Evropski velikani ponovo u SAD - Zakazani "sudari titana"!Evropski velikani ponovo u SAD - Zakazani "sudari titana"!\nKako prenosi "Gol", levi bek Barse Lukas Dinj ponuđen je fudbalskom klubu Juventus.\nFrancuski internacionalac je u Kataloniju stigao leta 2016. godine, ali nije uspeo da se nametne pored nezamenjivog španskog reprezentativca Đordija Albe.\nBio je alternativa za Španca prethodnih sezona, ove takmičarske sezone je upisao 19 nastupa, uključujući i jučerašnji meč sa Seltom, koji je okončan rezultatom 2:2.\nObe strane su sada spremne za rastanak, a o tome je obavešten i Juventus, od strane fudbalerovog agenta.\nJuve traži pojačanje na tom mestu, Aleks Sandro bi mogao da napusti ekipu, pa se već duže spekuliše ko bi sve mogao da nasledi Brazilca u Torinu.\nDinj je sa samo 20 godina upisao debi u dresu seniorske reprezentacije Francuske, do danas je dres "Trikolora" nosio u 21 navrata i najverovatnije će putovati na Mundijal uprkos činjenici da se nije naigrao ove sezone.\nNema sumnje da bi igrač njegovog kvaliteta i iskustva odgovarao Juventusu, a u prilog mu ide i činjenica da je odigrao jednu sezonu u Seriji A, kada je kao pozajmljeni fudbaler PSŽ nastupao za Romu u sezoni 2015/16.\nNajverovatniji scenario je da Dinj u Juve stigne na pozajmicu sa pravom otkupa, ali bi "Stara dama" ovog leta mogla i da otkupi njegov ugovor, kako Barsa planira da od njegove prodaje zaradi 25 miliona evra.